Google+ ΑΛΛΗΛΕΓΓΥΗ ΤΩΡΑ. Ενα πολύ όμορφο δίλεπτο βίντεο του «Solidarity Now» για την Ελλάδα και για την Ευρώπη της κρίσης\nΑΛΛΗΛΕΓΓΥΗ ΤΩΡΑ. Ενα πολύ όμορφο δίλεπτο βίντεο του «Solidarity Now» για την Ελλάδα και για την Ευρώπη της κρίσης\nΈνα νέο βίντεο ανέβασαν οι υπεύθυνοι του δικτύου «Solidarity Now» για την εικόνα της κρίσης στην Ευρώπη γενικότερα και την Ελλάδα ειδικότερα.\nΟ τίτλος του βίντεο είναι «Στήριξε την Ελλάδα. Στήριξε την Ευρώπη» και έχει ανέβει ήδη στο YouTube, όπου λαμβάνει αρκετά θετικά σχόλια. Ορισμένα από τα μηνύματα που αναφέρονται στο διάρκειας δύο περίπου λεπτών βίντεο είναι: «Εμείς είμαστε τα σύνορα και τα όρια», «Κανένας άνθρωπος δεν πρέπει να πέφτει χωρίς να σηκώνεται» και «Τα κύματα που έρχονται από μία "πτώση" μπορούν να μας πνίξουν όλους».\nΤο Solidarity Now είναι ένα αναπτυσσόμενο δίκτυο ατόμων και οργανισμών που συνεργάζονται προκειμένου να υποστηρίξουν τους ανθρώπους που έχουν χτυπηθεί πιο σκληρά από την κρίση στην Ελλάδα.


CineMagnifique: The lucky one! (2012)\nΥπόθεση: Ένας αμερικανός πεζοναύτης στο Ιράκ βρίσκει τυχαία στο πεδίο μάχης τη φωτογραφία μιας γυναίκας και τη θεωρεί το γούρι του. Όταν επιστρέφει από τον πόλεμο κάνει τα πάντα για να βρει εκείνη τη γυναίκα και όταν τη βρίσκει ένα νέο κεφάλαιο στη ζωή του ξεκινά.\nΤο έργο βασίζεται στο βιβλίο του Nicholas Sparks, ενός πολύ γνώριμου συγγραφέα στα κινηματογραφικά "μέρη" την τελευταία δεκαετία, καθώς επτά βιβλία του έχουν μεταφερθεί στην μεγάλη οθόνη ("Messsage in a bottle", "A walk to remember", "The Notebook", "Nights in Rodanthe", "Dear John", "The last song"). Έτσι όταν κάποιος πηγαίνει να παρακολουθήσει την ταινία έχει κάποιες προσδοκίες στο μυαλό του.\nΗ ταινία είναι καθαρά αμερικανική και το δηλώνει. Η φιγούρα ενός γενναίου, δυναμικού, τίμιου, ευαίσθητου, ήρωα βετεράνου πεζοναύτη διατρέχει αρκετά σύγχρονα αμερικανικά έργα και αποτελεί ένα ευαίσθητο θέμα για την Αμερική.\nΑπό την ταινία δεν λείπει κανένα κινηματογραφικό κλισέ και η ιστορία είναι αρκετά προβλέψιμη για έναν έστω και λίγο υποψιασμένο θεατή (ειδικά αν έχει δει και προηγούμενα έργα του συγγραφέα). Κάποιες στιγμές η συγκίνηση μοιάζει να "επιβάλλεται" ή να "πιέζεται" με κάποιον τρόπο, ιδιαίτερα προς το τέλος. Η σκηνοθεσία ( Scott Hicks) είναι τυπική αλλά αρκετά συμπαθητική και η φωτογραφία είναι πολύ καλή.\nΟ Zac Efron -Χατζηγιάννης- φαίνεται να "ενηλικιώνεται" σταδιακά τόσο εμφανισιακά όσο και ερμηνευτικά (αν και έχει αρκετό δρόμο ακόμα). Η χημεία του με την Taylor Schilling σίγουρα δεν είναι η τέλεια αλλά είναι αρκετά καλή. Η ταινία τον "προωθεί" με τον καλύτερο τρόπο. Η Blythe Danner ως "σοφή"-απομηχής θεός γιαγιά και ο Jay R. Ferguson στο ρόλο του κακού πρώην συζύγου είναι αρκετά καλοί, όπως φυσικά και ο μικρούλης Riley Thomas Stewart.\nΊσως να μην είναι το καλύτερο από τα έργα του συγγραφέα (κατά την άποψή μου), πρόκειται όμως για μία κλασική ρομαντική ταινία, που θα ευχαριστήσει όσους ψάχνουν να δουν μία τέτοια ταινία.\nΑναρτήθηκε από Cinemagnifique Marion στις Πέμπτη, Ιουλίου 05, 2012\nΕΛΕΝΑ 5/7/12 11:14\nΜια καθαρά αμερικάνικη ταινία απ' ότι κατάλαβα, που θα βλέπεται ευχάριστα!\ncinemarion 5/7/12 11:32\nΝαι,κάπως έτσι σε γενικές γραμμές!Καλημέρα και σε σένα!:)\nFashionSugarBubbles 7/7/12 12:04\npolu wreo! :)\ncinemarion 7/7/12 13:45


Άρχισε το ξήλωμα | ebasket.gr\nΚεντρική Ασίστ Περαστικός Άρχισε το ξήλωμα\nΔημοσίευση στις 17/10 19:20\nΠήγα σήμερα (“Περαστικός” ήμουν) να πιω τον καφέ μου στην Κηφισίας, στο MIKEL, λίγο πιο πάνω από τον ΟΤΕ. Ειδικά αυτός με το ζαχαρούχο γάλα, είναι αδυναμία μου. Το πώς βρέθηκα εκεί δεν έχει ιδιαίτερη σημασία, όμως δίπλα μου στο τραπεζάκι έτυχε να είναι δύο Τύποι. Έτσι, όπως το γράφω, με το “Τ” κεφαλαίο. Καφέ έπιναν, αλλά πικρός πρέπει να ήταν.\nΤα παλικάρια ήταν νωρίτερα στο ΟΑΚΑ. Εμένα δεν με γνώριζαν (“Περαστικός” είμαι), ούτε κατάλαβαν ότι άκουσα τη συζήτησή τους. Στεναχωρημένοι κι οι δυο, γιατί έχασαν ένα μεροκάματο. Και πέρα από πλάκες και κόντρες, δεν είναι ωραίο να χάνει κανείς τη δουλειά του.\nΣτο Γραφείο Τύπου της ΕΟΚ εργάζονταν, αλλά τα πράγματα δεν πάνε καλά κι έτσι αποφασίστηκαν μειώσεις. Από 14-15 που ήταν, απομακρύνθηκαν δύο, για να κατεβεί το κόστος λειτουργίας. Δείγμα του ότι τα ταμεία της ομοσπονδίας είναι άδεια. Ή αλλιώς, τα απόνερα της wild card. Πάμε παρακάτω.\nΔύο λεπτομέρειες, που μόνο λεπτομέρειες δεν είναι: Οι Τύποι που απαρτίζουν το γραφείο Τύπου είναι 6-7 μήνες απλήρωτοι. Κι οι Τύποι που απολύθηκαν δεν έχουν δεύτερη δουλειά. Σοσιαλιστής ο πρόεδρος, αλλά δεν λειτουργεί με τις αρχές του σοσιαλισμού που επιβάλλει την προστασία αυτών που έχουν ανάγκη κι όχι αυτών που εξυπηρετούν καλύτερα τον σκοπό του εργοδότη.\nΜε λογική ελεύθερης οικονομίας λειτουργεί, ακριβώς επειδή δεν είχαν άλλη δουλειά, δεν ήταν χρήσιμοι στον “μεγάλο“. Κι ας έκαναν καλή δουλειά στο γραφείο Τύπου. Το κοινωνικό πρόσωπο της ΕΟΚ θα εμφανιστεί σε κανέναν μήνα, στις Απόκριες, κάποια στιγμή. Όχι σήμερα…\nΑπό την άλλη, για να τα λέμε όλα, αν υπολογίσουμε πως αυτά τα 14-15 παιδιά (αγόρια και κορίτσια) παίρνουν -όταν κι όποτε πληρώνονται- κάτι σαν 500 ευρώ μέσο όρο (και λίγα λέμε), το συνολικό κόστος φτάνει τα 7.500 τον μήνα. Διόλου άσχημα για να έχεις τα… σκυλιά δεμένα και να τα ξαμολάς όποτε χρειάζεται, να γράφουν για μπριζόλες, για διχίλιαρα, να σπιλώνουν και να βρωμίζουν όποιον πάει απέναντι.\nΜέχρι να πάψει ο “μεγάλος” να απολαμβάνει το γάβγισμά τους και να τους ρίξει μια φόλα. Το ότι οι δύο συγκεκριμένοι δεν ήταν από τα… κοπρόσκυλα, το ότι απλά έκαναν ευσυνείδητα τη δουλειά τους, δεν αποτέλεσε διαβατήριο παραμονής. Το αντίθετο…\nΕγώ “Περαστικός” είμαι κι αν δεν μου άρεσε ο συγκεκριμένος καφές δεν θα άκουγα και την κουβέντα, αλλά απ’ ότι καταλαβαίνετε λεβέντες (και κορίτσια) κι εσείς περαστικοί είσαστε. Θα σας στύψει και θα σας πετάξει. Κι όχι τίποτ’ άλλο, αλλά τα δύο παιδιά έφυγαν αθόρυβα, με αξιοπρέπεια. Αν κρίνω από τον τρόπο που έχουν μάθει να ζουν ορισμένοι από εσάς, ποιος ακούει τα κλαψουρίσματά σας. Τα γαβγίσματα!\nΓια τους δύο -προσωπικά- λυπήθηκα. Δεν μπορώ να πω ότι θα νιώσω το ίδιο για ορισμένους από τους υπόλοιπους 12. Δέκα τρεις μετρούσα εγώ (εκτός των δύο), αλλά ο άντρακλας, αυτός που λάμπει -βρε παιδί μου-, αποφεύγει τις κακοτοπιές. Γενναίος Τύπος. Και καλό παιδί. Από αυτούς κάποιοι πρέπει να φύγουν όχι από το συγκεκριμένο γραφείο Τύπου, αλλά από τον χάρτη. Επιβεβαιώνεται, όμως, ο κανόνας που λέει ότι οι καλοί φεύγουν πρώτοι…\nΠροηγούμενο “Θα “μετρήσει” η ψυχολογία”\nΕπόμενο Η απάντηση του Κόμπι (vid)


Ο TESY είναι φιναλίστ σε δύο κατηγορίες της ψηφοφορίας του περιοδικού My Love Marks\nΗ TESY κατέλαβε τη 2η θέση στην κατηγορία Οικιακές Συσκευές και 3η θέση στην κατηγορία Βουλγαρική Μάρκα σύμφωνα με τη ψηφοφορία που διοργάνωσε το περιοδικό My Love Marks.\nΑυτά τα αποτελέσματα βγήκαν από το μοναδικό γκάλοπ των καταναλωτών στη Βουλγαρία - My Love Marks 2017. Σύμφωνα με τους διοργανωτές, σχεδόν 30.000 άνθρωποι συμμετείχαν στην γενική κατάταξη, ορίζοντας τις αγαπημένες τους μάρκες. 234 μάρκες σε 39 κατηγορίες συναγωνίστηκαν για να μπορέσουν να μπουν στην πρώτη εξάδα της γενικής κατάταξης και έτσι να φτάσουν στον τελικό γύρο της ψηφοφορίας. Η TESY συμμετείχε σε 2 κατηγορίες - Βουλγαρική Μάρκα και Λευκές και Μαύρες Συσκευές και πέρασε στις τελικές υποψηφιότητες και των δύο.\nΣτην TESY εκτιμούμε την εμπιστοσύνη και την υποστήριξη των καταναλωτών που αφιέρωσαν χρόνο για τη ψηφοφορία καθώς επίσης την εκτίμησή τους για μια Βουλγαρική μάρκα που βρίσκεται στην αγορά όχι μόνο της Βουλγαρίας αλλά και παγκοσμίως σε περισσότερες από 50 χώρες σε 4 ηπείρους.\nΗ κατάταξη του περιοδικού My Love Marks είναι μια έκφραση των προτιμήσεων των καταναλωτών για συγκεκριμένες μάρκες σε διάφορους κλάδους. Δε δείχνει μόνο τις προτιμήσεις, αλλά μια αληθινή συναισθηματική σύνδεση με συγκεκριμένες μάρκες που θα τους έλειπαν σε περίπτωση που σταματούσε η κυκλοφορία τους. Οι αγαπημένες εμπορικές μάρκες εκλέγονται μόνο με ψηφοφορία από τους τελικούς καταναλωτές. Η κατάταξη περιλαμβάνει διαφορετικές κατηγορίες, από τις οποίες κάθε συμμετέχων έχει την ευκαιρία να καθορίσει την αγαπημένη του μάρκα.


Δυνατή Ρόμα: Ρεκόρ στα εισιτήρια διαρκείας και συνεχίζει\nΑσύλληπτος ξεσηκωμός των οπαδών των Τζαλορόσι\nΟι οπαδοί της Ρόμα περιμένουν πώς και πώς την έναρξη της νέας σεζόν και αυτό αποδεικνύεται και από το ρεκόρ στα εισιτήρια διαρκείας.\nΣε όλη τη διάρκεια της φετινής αγωνιστικής περιόδου ήταν πάντα δίπλα στην ομάδα τους. Τόσο στα εύκολα, όσο και στα δύσκολα. Κυρίως στα δύσκολα. Και από τη στιγμή που η σεζόν έκλεισε με ευρωπαϊκό τρόπαιο, τρελάθηκαν! Οι τιφόζι των Τζαλορόσι ήταν… ο καλύτερος παίκτης της ομάδας τους φέτος και το ίδιο θα συμβεί και του χρόνου. Και μάλιστα με ακόμη πιο πειστικό τρόπο, αφού αυτό που συμβαίνει στη Ρώμη τις τελευταίες εβδομάδες δεν έχει ξανασυμβεί. Κυριολεκτικά. Το δείχνουν άλλωστε και οι αριθμοί, οι οποίοι στην προκειμένη περίπτωση λένε την αλήθεια.\nΗ Ρόμα, λοιπόν, έχει πουλήσει μέχρι στιγμής 33.500 εισιτήρια διαρκείας. Τι σημαίνει αυτό; Οτι είναι ρεκόρ! Οτι ξεπέρασε την επίδοση της σεζόν 2004-05 με τα 33.266 εισιτήρια διαρκείας. Και με δεδομένο, μάλιστα, ότι η πώληση συνεχίζεται, ο αριθμός θα ανέβει κι άλλο. Πόσο κι άλλο; Αυτό θα φανεί όταν θα έρθει η ώρα του τελικού απολογισμού. Προς το παρόν, πάντως, στις τάξεις των Τζαλορόσι υπάρχουν μόνο χαμόγελα, μόνο ικανοποίηση για αυτή τη στήριξη. Μια στήριξη που μπορεί να αλλάξει και τα δεδομένα στον μεταγραφικό τομέα.\nΟ Νταν Φρέντκιν άλλωστε, ο Αμερικανός ιδιοκτήτης και πρόεδρος, το έχει κάνει σαφές από την πρώτη στιγμή: Οσο περισσότερο στηρίζει ο κόσμος, τόσο περισσότερο θα δένεται και ο ίδιος με τη Ρόμα. Και όσο περισσότερο θα δένεται, τόσο πιο εύκολα θα ξοδεύει. Οχι μόνο για να καλύπτει τρύπες των προηγούμενων χρόνων, όπως κάνει συνεχώς, αλλά και για την ενίσχυση της ομάδας. Μιας ομάδας που περιμένει τη νέα σεζόν με τέλεια διάθεση.


Τραγωδία στην Κρήτη: Ψαράδες «χτυπήθηκαν» από μεγάλο κύμα – Ένας νεκρός και 2 στο νοσοκομείο – Politis Online\nΤραγωδία στην Κρήτη: Ψαράδες «χτυπήθηκαν» από μεγάλο κύμα - Ένας νεκρός και 2 στο νοσοκομείο\nΤραγωδία σημειώθηκε σήμερα, ανήμερα της 28ης Οκτωβρίου, σε θαλάσσια περιοχή στην Αγία Πελαγία Ηρακλείου Κρήτης, καθώς ένας 35χρονος άνδρας ανασύρθηκε νεκρός από την θάλασσα όπου είχε πάει για ψάρεμα με παρέα φίλων του.\nΔύο ακόμη φίλοι του, 27 και 30 ετών, που κινδύνεψαν επίσης να πνιγούν, νοσηλεύονται με υποθερμία.\nΣύμφωνα με πληροφορίες του Creta24, η τραγωδία συνέβη όταν ένας εκ των τεσσάρων που ψάρευαν παρέα έχασε το καλάμι του, το οποίο έπεσε στη θάλασσα. Στην προσπάθεια του να το πιάσει, παρασύρθηκε, από τα κύματα. Αμέσως οι δύο φίλοι του προσπάθησαν να τον τραβήξουν από το νερό, καθώς φέρεται να μη γνώριζε κολύμπι.\nΤα κύματα παρέσυραν και τους τρεις νεαρούς. Οι δύο εξ αυτών, υπερβάλλοντας τις δυνάμεις τους, προσπάθησαν να κρατήσουν στην επιφάνεια τον φίλο τους. Όπως μεταδίδει το cretalive.gr, ένα μεγάλο κύμα ήταν αυτό που ουσιαστικά έριξε και τους τρεις ψαράδες στο νερό.\nΤο τέταρτο άτομο από την παρέα, που δεν βρέθηκε στο νερό, ενημέρωσε το Λιμεναρχείο που έσπευσε στην περιοχή σημαίνοντας συναγερμό και στους επαγγελματίες αλιείς της περιοχής.\nΣύμφωνα με τις πρώτες πληροφορίες, ο άτυχος 35χρονος βρήκε πολύ γρήγορα τον θάνατο, καθώς φαίνεται να κατάπιε μεγάλη ποσότητα νερού, αμέσως μετά την πτώση του στη θάλασσα. Μάλιστα, λέγεται πως η έγκαιρη έναρξη της επιχείρησης του Λιμενικού, των ψαράδων και των δυτών έσωσε από βέβαιο θάνατο τους άλλους δύο φίλους οι οποίοι παρασέρνονταν εξουθενωμένοι από τα κύματα.\nΦωτιά σε πλοίο στο λιμάνι της Πάτρας - Συναγερμός στην πυροσβεστική


ΟΛΥΜΠΙΑΚΟΣ: Το τσεκάρισμα αριστερών μπακ και ο Ελ Καρουανί | Sportday Αθλητικές Ειδήσεις\nΣπύρος Γρομητσάρης 18.12.21 | 07:56\nΟΛΥΜΠΙΑΚΟΣ: Το τσεκάρισμα αριστερών μπακ και ο Ελ Καρουανί\n«Αν δεν είναι διαθέσιμος ο Ρέαμπτσιουκ για αριστερά η λύση είναι ο Καρμπόβνικ εφόσον δεν είναι τραυματίας. Έχει εμπειρία στη θέση από την Αγγλία και αλλού που έχει παίξει. Παίζει αριστερά και δεξιά. Λύση για τη θέση του αριστερού μπακ είναι και ο Ανδρούτσος».\nΈτσι απάντησε ο Πέδρο Μαρτίνς ερωτηθείς από τη Nova για τα plan B αναφορικά με το αριστερό άκρο της άμυνας. Ήταν γνωστά βεβαίως αυτά τα plan B αφού ο Πολωνός μπακ αποκτήθηκε κυρίως για το αριστερό άκρο της άμυνας. Ωστόσο τελευταία υποφέρει από ένα σοβαρό διάστρεμμα και δεν λέει να τον αφήσει ήσυχο «κρατώντας» τον πίσω. Μετά τον Μολδαβό μπακ λοιπόν υπάρχει η εναλλακτική εκτάκτου ανάγκης που ακούει στο όνομα Θανάσης Ανδρούτσος. Ακριβώς γι' αυτό ο Ολυμπιακός προσπαθεί να «τρέξει» το θέμα της απόκτησης ενός ακόμα «καθαρού» αριστερού μπακ.\nΌπως αναφέρεται και στη σημερινή SportDay, είναι γνωστό ότι ο επικεφαλής του τμήματος σκάουτινγκ του Ολυμπιακού, Φρανσουά Μοντέστο, είναι εκείνος που αναλαμβάνει το κομμάτι της μεταγραφικής αναζήτησης και σκαναρίσματος παικτών. Μέσα Νοέμβρη απουσίαζε από το Ρέντη για ταξίδι και πληροφορίες αναφέρουν ότι βρέθηκε στην Ολλανδία αλλά και την Αγγλία για να τσεκάρει παίκτες και να συνομιλήσει με ομάδες.\nΟι ίδιες πληροφορίες αναφέρουν ότι ένας (από τους πολλούς) παίκτης που τσεκαρίστηκε είναι κάποιος που φέρεται να προτάθηκε από τον ατζέντη του Χένρι Ονιεκουρού. Ο λόγος για τον Σουφιάν Ελ Καρουανί. Ο 21χρονος Ολλανδοαναθρεμένος με τις ρίζες από το Μαρόκο αγωνίζεται στη Ναϊμέγκεν και θεωρείται πολύ ταλαντούχος και εξελίξιμος. Είναι ο βασικός αριστερός μπακ της ολλανδικής ομάδας και φέτος έχει 17 συμμετοχές. Πόση βάση έχει άραγε η πληροφορία; Ο χρόνος θα δείξει. Ας «κρατήσουμε» το όνομα...


Οι διχασμένοι οραματιστές της Ευρώπης - Ειδήσεις - νέα - Το Βήμα Online\nΟι ηγέτες της Ευρώπης, σε αντίθεση με τον αμερικανό πρόεδρο Τζορτζ Μπους τον πρεσβύτερο\n17 Ιουλίου 2012, 21:57 Ενημερώθηκε: 18 Ιουλίου 2012, 06:06\nΟι ηγέτες της Ευρώπης, σε αντίθεση με τον αμερικανό πρόεδρο Τζορτζ Μπους τον πρεσβύτερο, δεν είχαν ποτέ έλλειμμα σε επίπεδο οραματισμού. Πάντα ήξεραν πώς ήθελαν να είναι η Ευρώπη. Αλλά το να έχεις όραμα δεν είναι το ίδιο πράγμα με το να το υλοποιείς. Και όσον αφορά την πρακτική εφαρμογή των ιδεών οι ηγέτες της Ευρωπαϊκής Ένωσης έχουν αποτύχει επανειλημμένα.\nΑυτό το χάσμα ανάμεσα στους στόχους των Ευρωπαίων και την ικανότητά τους να τους εκπληρώσουν έρχεται πάλι στο προσκήνιο με αφορμή την πρόσφατη Σύνοδο Κορυφής της ΕΕ. Οι ηγέτες της Ευρώπης έχουν κοινό όραμα για το μέλλον της Ευρωπαϊκής Ένωσης ως μία οικονομική και νομισματική ένωση που θα βασίζεται σε μια ένωση τραπεζική, δημοσιονομική και πολιτική. Τα προβλήματα ξεκινούν όταν η συζήτηση στρέφεται στο πώς – και ιδίως στο πότε – θα πρέπει να θεσμοθετηθούν οι τρεις τελευταίες πτυχές αυτής της ένωσης.\nΤέλος, πολιτική ένωση σημαίνει τη μεταφορά της νομοθετικής εξουσίας από τα εθνικά κοινοβούλια στο Ευρωπαϊκό Κοινοβούλιο, το οποίο θα αποφασίσει στη συνέχεια πώς θα δομηθεί η δημοσιονομική, η τραπεζική και η νομισματική ένωση της Ευρώπης. Οι υπεύθυνοι για τις καθημερινές λειτουργίες της ΕΕ, συμπεριλαμβανομένου του διοικητικού συμβουλίου της Ευρωπαϊκής Κεντρικής Τράπεζας, θα λογοδοτούν στο Κοινοβούλιο, το οποίο θα έχει τη δικαιοδοσία να τους απαλλάσσει από τα καθήκοντά τους σε περίπτωση που δεν εκπληρώνουν όσα τους έχουν ανατεθεί.\nΑπό όραμα, άλλο τίποτα. Το πρόβλημα, όμως, είναι πως υπάρχουν δύο εκ διαμέτρου αντίθετες απόψεις για την υλοποίηση του. Η μία στρατηγική θεωρεί ότι η Ευρώπη χρειάζεται απεγνωσμένα πολιτικές που οδηγούν άμεσα σε αυτή τη βαθύτερη ένωση. Δεν υπάρχουν άλλα χρονικά περιθώρια, η διοχέτευση κεφαλαίων στις τράπεζες δεν μπορεί να περιμένει. Θα πρέπει άμεσα να γίνουν τα βήματα για την από κοινού ανάληψη του χρέους. Είναι αναγκαίο η ΕΚΤ ή ένας διευρυμένος Ευρωπαϊκός Μηχανισμός Σταθερότητας να αγοράσει τα ομόλογα των απειλούμενων από χρεοκοπία κρατών το συντομότερο δυνατό.\nΣύμφωνα με την παραπάνω προσέγγιση, η Ευρώπη θα είναι εν καιρώ σε θέση να δημιουργήσει τα κατάλληλα όργανα τα οποία θα εφαρμόσουν τις παραπάνω πολιτικές. Θα μπορούσε να ιδρύσει μία μοναδική εποπτική αρχή για τις τράπεζες, να ενισχύσει τις αρμοδιότητες της Ευρωπαϊκής Επιτροπής ή να ιδρύσει ένα Ευρωπαϊκό Υπουργείο Οικονομικών. Θα μπορούσε επίσης να ενισχύσει τις αρμοδιότητες του Ευρωπαϊκού Κοινοβούλιου. Όμως η δημιουργία νέων οργάνων απαιτεί χρόνο, χρόνο που δεν υπάρχει, έχοντας ως δεδομένα τον κίνδυνο που διατρέχουν οι τράπεζες, την κρίση του δημόσιου χρέους και το κίνδυνο κατάρρευσης του ενιαίου νομίσματος. Για τον λόγο αυτό πρέπει να δοθεί προτεραιότητα στις νέες πολιτικές.\nΗ αντίθετη προσέγγιση προτάσσει ότι η εφαρμογή νέων πολιτικών χωρίς την προηγούμενη θεσμοθέτηση των κατάλληλων θεσμικών μηχανισμών θα ήταν απερίσκεπτη. Η υιοθέτηση της αμοιβαιότητας του χρέους, προτού αποκτήσουν τα ευρωπαϊκά όργανα το δικαίωμα αρνησικυρίας πάνω στις εθνικές δημοσιονομικές πολιτικές, θα ενθάρρυνε ακόμη πιο απερίσκεπτη συμπεριφορά από πλευράς των εθνικών κυβερνήσεων. Η διοχέτευση κεφαλαίων προς τις τράπεζες πριν από τη θεσμοθέτηση μιας ενιαίας εποπτικής αρχής, θα ενθάρρυνε την ανάληψη κινδύνων από τον τραπεζικό κλάδο. Επιπλέον, αν επιτραπεί στην ΕΚΤ να επιβλέπει τις τράπεζες προτού το Ευρωπαϊκό Κοινοβούλιο αποκτήσει την εξουσία να ελέγχει την ΕΚΤ, το αποτέλεσμα θα ήταν να βαθύνει κι άλλο το δημοκρατικό έλλειμμα της Ευρώπης και να προκληθούν αρνητικές αντιδράσεις.\nΑυτή η πόλωση δεν είναι νέα για την Ευρώπη. Υπήρχε ήδη από τη δεκαετία του 1990, όταν αποφασίστηκε η καθιέρωση του ενιαίου νομίσματος. Τότε, η μία πλευρά υποστήριζε ότι θα ήταν απερίσκεπτη η δημιουργία μιας ενιαίας νομισματικής ένωσης πριν από τη σύγκλιση των οικονομιών, και πριν από την ολοκλήρωση των απαραίτητων θεσμικών μεταρρυθμίσεων.\nΣτον αντίποδα, οι πρεσβευτές της αντίθετης άποψης εξέφραζαν ανησυχίες για το τότε ισχύον νομισματικό σύστημα, το οποίο θεωρούσαν άκαμπτο, εύθραυστο και ευάλωτο στις κρίσεις. Η Ευρώπη δεν μπορούσε να περιμένει την ολοκλήρωση της διαδικασίας θεσμοθέτησης των αρμοδίων οργάνων. Ήταν προτιμότερο να καθιερωθεί το ευρώ το συντομότερο δυνατό, και να ακολουθήσουν στη συνέχεια οι σχετικές μεταρρυθμίσεις και τα αρμόδια όργανα. Χωρίς πρόθεση γενίκευσης, μπορεί κανείς να παρατηρήσει ότι το πρώτο στρατόπεδο απαρτιζόταν κατά κύριο λόγο από τα κράτη του Βορρά, ενώ στο δεύτερο κυριαρχούσαν τα κράτη της Νότιας Ευρώπης.\nΗ ανατροπή της παραπάνω ισορροπίας επήλθε με την κρίση στις αγορές συναλλάγματος το 1992. Μόλις κατέρρευσε το σύστημα συναλλαγματικών ισοτιμιών της Ευρώπης, το επιχείρημα των νοτίων πως έπρεπε να επισπευσθεί η καθιέρωσης του ενιαίου νομίσματος επικράτησε.\nΟι συνέπειες ήταν προφανώς δυσάρεστες. Η νομισματική ένωση χωρίς τραπεζική, δημοσιονομική και πολιτική ένωση έχει αποδειχτεί καταστροφική.\nΕξίσου καταστροφικό θα ήταν, όμως, και αν η Ευρώπη δεν είχε προχωρήσει στο ευρώ. Η κρίση του 1992 απέδειξε ότι το ισχύον μέχρι τότε σύστημα ήταν ασταθές. Αν η Ευρώπη δεν προχωρούσε στην καθιέρωση του ενιαίου νομίσματος, θα επακολουθούσαν ακόμη χειρότερες κρίσεις αποδιοργάνωσής της. Γι’ αυτό τον λόγο οι Ευρωπαίοι ηγέτες προέβησαν στις γνωστές φιλόδοξες κινήσεις τους.\nΑν η Ευρώπη σήμερα δεν προχωρήσει στην ανακεφαλαιοποίηση των τραπεζών και στην αγορά κρατικών ομολόγων, θα οδηγηθεί με παρόμοιο τρόπο στην καταστροφή. Η Ευρώπη, επομένως, βρίσκεται ξανά αντιμέτωπη με ένα γνώριμο πρόβλημα. Η μόνη διέξοδος που της απομένει είναι να επιταχύνει σημαντικά τη διαδικασία θεσμοθέτησης των κατάλληλων οργάνων. Δεν θα είναι απλό. Αν δεν το πράξει, όμως, η καταστροφή βρίσκεται προ των πυλών.\n* Ο Μπάρι Άϊχενγκριν είναι καθηγητής πολιτικών και οικονομικών επιστημών στο πανεπιστήμιο της Καλιφόρνια στο Μπέρκλεϊ


CYNICAL: Η αδιαφάνεια της διαφάνειας | Τροπή…\nCYNICAL: Η αδιαφάνεια της διαφάνειας\nCYNICAL: Η αδιαφάνεια της διαφάνειας.\nΛίγο πολύ δηλαδή, όπως οι πόρνες πίσω από τις ερμητικά κλειστές γυάλινες βιτρίνες των κακόφημων δρόμων του Άμστερνταμ. Μπορείς να τις δεις και να τις περιεργαστείς, αλλά είναι αδύνατον να τις ακούσεις, να τις αγγίξεις, πόσο μάλλον να συνευρεθείς. Παρά μόνο αν τις πληρώσεις…\nThis entry was posted in Uncategorized on Οκτώβριος 31, 2012 by Tropeas.\n← CYNICAL: Γελοίοι και μοιραίοι… You Pay Your Crisis: ΣΥΡΙΖΑ: Οι τράπεζες δεν θα «ρίξουν» ούτε ένα ευρώ από τα 25 δισ. στην αγορά Πηγή:www.capital.gr →


Περιστατικό στο Ηράκλειο: 15χρονος “έδωσε” την μητέρα του στην αστυνομία μετά από χαστούκι που δέχτηκε - i-diakopes.gr\nby Τόνια Τζαφέρη 13-04-22 15:22\nΤόνια Τζαφέρη 13-04-22 15:22\nΗράκλειο: 15χρονος μίλησε για την βία που δεχόταν\nΔεν ήταν η πρώτη και από ότι φαίνεται, αν ο 15χρονος μαθητής δεν είχε μιλήσει δεν θα ήταν και η τελευταία φορά όπου η μητέρα του του άκουσε βία. Ευτυχώς για εκείνον όμως, κατάφερε να μιλήσει και έτσι η μητέρα του οδηγήθηκε στις αρχές..\nΈνας 15χρονος στο Ηράκλειο κατήγγειλε ότι έπεσε θύμα ενδοοικογενειακής βίας και η μητέρα του συνελήφθη, ενώ ο ανήλικος απομακρύνθηκε από το οικογενειακό περιβάλλον.\nΤο παιδί εκμυστηρεύθηκε αρχικά χθες στη δασκάλα του στο ωδείο ότι η μητέρα του, νωρίτερα την ίδια ημέρα, τον χαστούκισε. Ακολούθησε καταγγελία στις αστυνομικές αρχές και η 38χρονη μητέρα συνελήφθη στο πλαίσιο του αυτοφώρου.\nΠερισσότερες πληροφορίες για το οικογενειακό περιβάλλον του 15χρονου μαθητή\nΤο αγόρι είπε στους αστυνομικούς ότι και ο πατέρας του έχει ασκήσει σωματική βία στο παρελθόν, σύμφωνα με πληροφορίες της ΕΡΤ. Η μητέρα οδηγήθηκε στον εισαγγελέα σήμερα, ενώ ο 15χρονος απομακρύνθηκε από το οικογενειακό περιβάλλον του.\nΠροσωρινά το παιδί φιλοξενείται στην Παιδοψυχιατρική κλινική του Πανεπιστημιακού νοσοκομείου Ηρακλείου, ελλείψει άλλων κατάλληλων δομών. Ο 15χρονος αναμένεται να εξεταστεί από ιατροδικαστή, ενώ με την υπόθεση θα ασχοληθούν και οι κοινωνικές υπηρεσίες.\n15ΧΡΟΝΟΣ ΜΑΘΗΤΗΣΑΣΤΥΝΟΜΙΑΒΙΑΗΡΑΚΛΕΙΟΠΕΡΙΣΤΑΤΙΚΟΠΕΡΙΣΤΑΤΙΚΟ ΒΙΑΣΧΑΣΤΟΥΚΙ


gkagkarin: Είναι ανεκτές οι παράνομες επιθέσεις των δυνάμεων καταστολής;\nΠολλή συζήτηση γίνεται αυτές τις μέρες, ιδιαίτερα στα ΜΜΕ, για το επεισόδιο μεταξύ διαδηλωτών και ΜΑΤ στο άγαλμα του Τρούμαν και τη στάση του ΚΚΕ, που, κατά ορισμένους σχολιαστές, ανέχεται την κουλτούρα της βίας και πιστεύει ότι μπορεί να εξαιρείται από τους δημοκρατικούς κανόνες.\nΒέβαια, οι σχολιαστές, υπερασπιζόμενοι το μονοπώλιο της κρατικής βίας, επιχειρούν στην ουσία να συγκαλύψουν τον λόγο ύπαρξης αυτών των μηχανισμών καταστολής, που δεν είναι άλλος από τον αποκλειστικό προσανατολισμό τους στο χτύπημα του αγωνιζόμενου λαού. Παραλείπουν να αναφέρουν ότι και η κρατική βία δεν είναι ανεξέλεγκτη, αλλά μπαίνει σε στοιχειώδεις κανόνες. Ιδιαίτερα για την αστυνομική βία και καταστολή η νομοθεσία προβλέπει ότι ο αστυνομικός, για την τήρηση και εφαρμογή του νόμου, προσφεύγει στη βία μόνο όταν είναι απολύτως αναγκαία και χρησιμοποιεί τα κατά το δυνατόν ηπιότερα μέσα.\nΑκόμη όμως και αυτή η «νομιμότητα» της αστυνομικής δράσης δεν χαρακτηρίζει τον σχεδιασμό και τις ενέργειες των δυνάμεων καταστολής κάθε φορά που αντιμετωπίζουν τον αγωνιζόμενο λαό. Αντίθετα, κυριαρχεί μια βίαιη αντίληψη για τη μεθοδολογία της καταστολής, που παραβιάζει ακόμη και τους αστικούς δημοκρατικούς κανόνες, που επικαλούνται οι σχολιαστές και την έχουν γνωρίσει πολύ καλά οι διαδηλωτές, εργαζόμενοι, συνταξιούχοι, μαθητές, γυναίκες και παιδιά. Όλοι αυτοί έχουν αισθανθεί το «μέτρο» της νομιμότητας της αστυνομικής δράσης στα ανοιγμένα από τα γκλομπς κεφάλια τους και στα γεμάτα από χημικά πνευμόνια τους. Σε καμιά, όμως, από τις άδικες αυτές περιπτώσεις δεν έχει υπάρξει ο ανάλογος σχολιασμός και πολύ περισσότερο η διάθεση για έλεγχο και τιμωρία των υπαίτιων αστυνομικών.\nΌταν, λοιπόν, οι πράξεις καταστολής που στρέφονται κατά του λαού είναι καταφανώς άδικες, δηλαδή παράνομες, καθένας έχει το δικαίωμα να αντιδράσει. Εξάλλου, η άμυνα δεν είναι τίποτε περισσότερο από τη φυσική αντίδραση του ανθρώπου που δέχεται άδικη επίθεση.\nΣτο επεισόδιο, λοιπόν, κατά την πορεία χιλιάδων διαδηλωτών, μπροστά στο άγαλμα του μακελάρη των λαών, δεν έχουμε τίποτε άλλο παρά μια άδικη επίθεση των δυνάμεων καταστολής ενάντια στο πλήθος των διαδηλωτών. Το λέκιασμα του λαομίσητου αγάλματος από μια μικρή ομάδα διαδηλωτών δεν δικαιολογεί τη βίαιη επίθεση κατά του πλήθους και αποτελεί σε κάθε περίπτωση καταχρηστική άσκηση βίας. Η επιχείρηση της εκ των υστέρων δικαιολόγησης από την κυβέρνηση, την Αστυνομία και το συνδικαλιστικό φορέα των αστυνομικών της άδικης επίθεσης των δυνάμεων καταστολής δεν πείθει κανέναν. Ούτε και τους ίδιους τους αστυνομικούς, που, μέσω του συνδικαλιστικού τους οργάνου, ζητούν να αποδεσμευτούν από τα καθήκοντα φύλαξης συγκεκριμένων ακίνητων στόχων.\nΠροφανώς, το ιδεολόγημα για το συμβολισμό του αγάλματος Τρούμαν ως σύνδεσμο της σχέσης της χώρας μας με τον δυτικό κόσμο δυσκολεύεται πλέον να βρει θιασώτες μπροστά στα όσα εξελίσσονται σήμερα με τους ΑμερικανοΝΑΤΟικούς ιμπεριαλιστές στην περιοχή μας.\nΤου Γιώργου Παλιούρα, υποστράτηγου ΕΛ.ΑΣ. ε.α.\nΤο άρθρο αναδημοσιεύεται από την εφημερίδα «Τα Νέα», Παρασκευή 11 Οκτώβρη 2019.\nΑναρτήθηκε από Γκαγκάριν στις 7:53 μ.μ.


Οδηγίες χρήσης Tinedol\nΠώς να χρησιμοποιήσετε μαγιά λοίμωξη κρέμα Tinedol\nΑν αποφασίσετε να παραγγείλετε μια θεραπεία για μυκητιασικές λοιμώξεις Tinedolστη συνέχεια, να πάρει ένα εύχρηστο σωλήνων πλήρης, με οδηγίες για τη χρήση της κρέμας. Η πρακτική δείχνει ότι οι άνθρωποι που διαμαρτύρονται για την αναποτελεσματικότητα της κρέμας, παραβιάζουν τις συστάσεις του κατασκευαστή. Αν έχετε διαβάσει προσεκτικά τις οδηγίες και να χρησιμοποιούν τακτικά το εργαλείο αυτό θα σας βοηθήσει να γρήγορα και αποτελεσματικά για θεραπεία του ποδιού του αθλητή. Σκεφτείτε τις πιο σημαντικές συστάσεις για τη χρήση της κρέμας:\nΤο προϊόν εφαρμόζεται σε στεγνό, προ-πλένονται περιοχές του δέρματος δύο φορές την ημέρα.\nΠριν την εφαρμογή της κρέμας, είναι σημαντικό να στεγνά πόδια.\nΤΡΊΨΤΕ το καλλυντικό πρέπει σε λίγα λεπτά, μέχρι να απορροφηθεί εντελώς από το δέρμα. Απαιτείται να κάνουμε το φως κινήσεις μασάζ.\nΓια να ξεπλύνετε την κρέμα έντονα αποθαρρύνονται – ο μόνος τρόπος για να εξασφαλιστεί η μέγιστη αποτελεσματικότητα των ενεργειών της.\nΘα πρέπει να αλλάζουν συχνά τις κάλτσες, κάλτσες και άλλα κλωστοϋφαντουργικά προϊόντα, τα οποία γειτνιάζουν με τα πόδια – έτσι μπορείτε να εξαλείψετε τον κίνδυνο για νέα λοίμωξη και μπορεί γρήγορα να καταπολεμήσουν το μύκητα.\nΗ μέση διάρκεια της θεραπείας είναι 4-5 εβδομάδες. Αυτή τη φορά είναι αρκετή για να απαλλαγούμε από τα δυσάρεστα συμπτώματα και να εξαλείψει τις αιτίες της νόσου.\nΤο εργαλείο έχει μια μαλακή και προοδευτική δράση, αλλά την ίδια στιγμή παρέχει ισχυρή και μακράς διαρκείας αποτελέσματα.\nΑπό το μύκητα κρέμα Tinedol αναπτύχθηκε με βάση φυτικά συστατικά, η χρήση του δεν έχει αντενδείξεις (εκτός από την ατομική δυσανεξία των συστατικών) και δεν έχει καμία παρενέργεια. Κρέμα Tinedol είναι εύκολο στη χρήση στο σπίτι, επειδή μια τέτοια χρήση δεν απαιτεί ιατρική επίβλεψη.


Verstappen – Το λάθος μου κόστισε την πρώτη σειρά της εκκίνησης – F1fan.gr\nΟ οδηγός της Red Bull τερμάτισε 4ος στις κατατακτήριες δοκιμές, σε απόσταση 0.715χιλ. από το ρυθμό του Lewis Hamilton.\nΈχοντας πατήσει σχεδόν εκτός πίστας στην γρήγορη δεξιά, αυτό κόστισε στον Verstappen που βρέθηκε μπροστά από τη δεύτερη Ferrari του Kimi Raikkonen, η οποία ήταν 0,049χιλ. πιο γρήγορη.\n«Πήγα πολύ ευρέως στην 13η στροφή, έτσι έχασα δύο δέκατα σε σύγκριση με τον ταχύτερο γύρο μου», δήλωσε ο Verstappen.\n«Ο Lewis φαινόταν να είναι πολύ μπροστά, αλλά εάν είχαμε κάνει ένα καθαρό γύρο, ας πούμε μισό δευτερόλεπτο και στη συνέχεια με τον τρόπο λειτουργίας που έχουν, δηλαδή τρία ή τέσσερα δέκατα, τότε δεν είναι και πολύ άσχημα.»\n«Έχασα λίγο στην είσοδο, οπότε έχασα το apex και έπειτα πήγα ευρέως στο AstroTurf. Γλιστρώντας τα πίσω ελαστικά ανεβάζουν υψηλή θερμοκρασία και αυτό δεν είναι ιδανικό.»\nΟ Verstappen, όπως και ο teammate του, Daniel Ricciardo, δυσκολεύτηκαν λίγο για να βρούνε κρατήματα στο μπροστινό μέρος κατά τη διάρκεια της συνεδρίασης.\nΕξαιτίας αυτού και του γεγονότος ότι το Albert Park δεν είναι μια ισχυρή πίστα για την Red Bull, ο Verstappen δήλωσε ότι δεν ανησυχεί πολύ για το ρυθμό τους σε σχέση με τη Mercedes.\n«Γενικά το μονοθέσιο συμπεριφέρεται πολύ καλά», δήλωσε ο Verstappen. «Φυσικά, μπορεί να είναι πάντα λίγο καλύτερα, οπότε πρέπει να κοιτάξουμε μπροστά, αλλά κάθε πίστα είναι διαφορετική.»\n«Ναι, θα μπορούσαμε να έχουμε περισσότερο κράτημα στο μπροστινό μέρος.»\n«Αυτή δεν είναι η καλύτερη πίστα του ημερολογίου, το μονοθέσιο μας λειτουργεί πραγματικά καλά, οπότε δεν ανησυχώ πολύ.»\nCategories: Red Bull, VerstappenBy Σάκης Θέος 24 Μαρτίου 2018\nPreviousPrevious post:Με το «αριστερό» ξεκίνησε η σεζόν για την WilliamsNextNext post:Perez – Ο ρυθμός μας είναι χειρότερος από αυτόν που περιμέναμε


Η προχειρότητα του ασφαλιστικού | Η ΚΑΘΗΜΕΡΙΝΗ\nΗ προχειρότητα του ασφαλιστικού\n9 Μαΐου, 2016 09.05.2016 • 12:55\nΔεν ξέρουμε τι σόι «σοσιαλισμός» είναι αυτός, αλλά με το νέο ασφαλιστικό σύστημα του «ταξικού αποστάτη» κ. Γιώργου Κατρούγκαλου, όσοι δουλεύουν περισσότερα χρόνια, πληρώνουν περισσότερες εισφορές και (εκ των πραγμάτων) θα συνταξιοδοτούνται για μικρότερο χρονικό διάστημα θα πάρουν μικρότερη σύνταξη από εκείνους που πλήρωσαν λιγότερες εισφορές, δούλεψαν λιγότερα χρόνια και (εκ των πραγμάτων) είναι στη σύνταξη για μεγαλύτερο χρονικό διάστημα. Ετσι κάποιος που δεν «προνόησε», και αποφάσισε να δουλέψει μέχρι τα 65, θα παίρνει μέχρι 30% λιγότερα από όσα παίρνει ένας συνομήλικός του που βγήκε εκτός παραγωγής στα 55 του.\nΣτο newspeak των ΣΥΡΙΖΑΝΕΛ, «κοινωνική δικαιοσύνη» είναι να δουλεύει κάποιος περισσότερο και να αμείβεται λιγότερο (λόγω αυξημένων εισφορών)· να αποταμιεύει περισσότερα, λόγω περισσότερων ετών καταβολής εισφορών, και να παίρνει μικρότερη σύνταξη. Το είπε πολύ σωστά ο κ. Κυριάκος Μητσοτάκης στη Βουλή: «Η πρότασή σας για το ασφαλιστικό δεν αναδιανέμει πλούτο. Μοιράζει μιζέρια. Δεν δημιουργεί κίνητρα για εργασία. Μας βουλιάζει πιο βαθιά στο τέλμα».\nΑυτή η χώρα έχει πρωτίστως πρόβλημα παραγωγής και δευτερευόντως διανομής των συντάξεων. Το πρώτο είναι αναγκαία συνθήκη για το δεύτερο, δηλαδή χωρίς το πρώτο δεν μπορεί να υπάρξει το δεύτερο: όταν παράγεται πλούτος, δημιουργείται πλεόνασμα για να δοθούν συντάξεις. Γι’ αυτό κάθε σοβαρή κυβέρνηση θα έπρεπε να κινητροδοτεί τους παραγωγούς, έτσι ώστε να έχουν και οι συνταξιοδοτούμενοι. Τούτη η κυβέρνηση, με τις πολλές «κόκκινες γραμμές», τα κάνει ανάποδα. Επιβραβεύει τους «ατσίδες» που εγκατέλειψαν την παραγωγή σε νεαρά ηλικία και τιμωρεί όσους εργάζονται ακόμη. Δημιουργεί, με άλλα λόγια, επιπλέον αντικίνητρα για την παραγωγή.\nΦυσικά, δεν το κάνει από ένα έστω στρεβλό «σοσιαλιστικό ιδεώδες». Εχει στόχο τις ψήφους των συνταξιούχων. Γνωρίζει ότι ο κόσμος της παραγωγής –οι εργαζόμενοι στον ιδιωτικό τομέα, οι μικροί και μεγάλοι επιχειρηματίες έζησαν στο πετσί τους τους καταστροφικούς πειραματισμούς της κυβέρνησης των ΣΥΡΙΖΑΝΕΛ και τους γύρισαν οριστικά την πλάτη. Από τον τομέα της παραγωγής τα παλικάρια της «Πρώτης Φοράς», δεν μπορούν να περιμένουν τίποτε στην κάλπη. Προσπαθούν να διασώσουν την εκλογική τους βάση μόνο στον δημόσιο τομέα (κάνοντας πολλά ρουσφέτια) και να αγγίξουν όσο το δυνατόν λιγότερο τους υπάρχοντες συνταξιούχους· ακόμη κι εκείνους που με χαριστικές διατάξεις βγήκαν νεότατοι στη σύνταξη.\nΒεβαίως, αυτή η πρακτική δεν μπορεί να τους οδηγήσει μακριά. Η οικονομία πάντα εκδικείται, κάτι που το έμαθαν καλά όλοι οι Ελληνες μετά τη διαπραγμάτευση με τα πουκάμισα έξω, η οποία οδήγησε την οικονομία στην ασφυξία των capital controls. Η τακτική τους είναι βραχυπρόθεσμη, αλλά πάλι, τι ήταν μακροπρόθεσμο σ’ αυτή την κυβέρνηση; Ολα αυτά τα ψέματα, που ακούστηκαν προεκλογικώς και μετεκλογικώς, δεν είναι απλώς ηθικά ατοπήματα. Οι απειλές του κ. Ευκλείδη Τσακαλώτου περί παραίτησής του επειδή «δεν είμαι διατεθειμένος να καταθέσω στη Βουλή των Ελλήνων ένα νομοσχέδιο που θα έχει αφορολόγητο χαμηλότερο από τις 9.100 ευρώ» δείχνουν πρώτα απ’ όλα προχειρότητα. Αυτή με την οποία πορεύτηκε η κυβέρνηση, από την εποχή που υποσχόταν αφορολόγητο 12.000 ευρώ. Δηλαδή από πέρυσι…


Εκτύπωση σελίδας - Τάξη "φάντασμα"...\nΓενικό Λύκειο => Γενικά => Μήνυμα ξεκίνησε από: stam12 στις 17 Δεκ 2018, 02:50:36 μμ\nΤίτλος: Τάξη "φάντασμα"...\nΑποστολή από: stam12 στις 17 Δεκ 2018, 02:50:36 μμ\nΑυτό το τάξη "φάντασμα" του Γαβρόγλου για την τρίτη Λυκείου, με βρίσκει απόλυτα σύμφωνο ...\nΤίτλος: Απ: Τάξη "φάντασμα"...\nΑποστολή από: gpapargi στις 18 Δεκ 2018, 11:19:08 πμ\nΤο βασικό ερώτημα που πρέπει να απαντήσει ο Γαβρόγλου είναι το πως θα γίνει η εισαγωγή στις σχολές που οι θέσεις είναι λιγότερες από αυτούς που τις θέλουν. Αν γίνει με το βαθμό του απολυτηρίου θα έχουμε ρεσιτάλ γλειψίματος από μαθητές-γονείς. Συν την αγοραπωλησία βαθμών στα ιδιωτικά. Συν ενδεχόμενη διαφθορά.\nΤο να λες "θα καταργήσω τις πανελλήνιες" είναι μια κουβέντα. Καμιά φορά το φάρμακο είναι χειρότερο από την αρρώστια. Και δυστυχώς ο Γαβρόγλου μου δίνει την αίσθηση ότι είναι εκτός πραγματικότητας.\nΑποστολή από: ilias_s στις 18 Δεκ 2018, 12:20:38 μμ\nΣε ότι δήλωσε ο Γαβρόγλου για την Γ' τάξη ήταν τουλάχιστον ειλικρινής και αυτό το ξέρουμε όλοι! Ειδικά για το ποιοι ευθύνονται γι' αυτό. Είναι θετικό, τα τελευταία χρόνια, το ότι κάποιοι υπουργοί τολμούν να αναγνωρίσουν και να μιλήσουν, έστω, για την ευθύνη της κοινωνίας σε κάποια θέματα. Ακόμα θετικότερο αν κάποια στιγμή αποφασίσουν να ενεργήσουν κιόλας.\nΑς μην κοροϊδευόμαστε! Το σχολείο όπως είναι σήμερα, είναι το σχολείο όπως το έχει διαμορφώσει η ίδια η κοινωνία!\nΓια την άλλη δήλωση, για τους διορισμούς 15.000 σε βάθος 3ετίας, ας μιλήσει όποιος θα κληθεί να κυβερνήσει τη χώρα την επόμενη 3ετία.\nΠαρόμοιο σύστημα "ελεύθερης πρόσβασης" (εκτός από τις σχολές υψηλής ζήτησης) έχει η Ιταλία. Αν μπορούν αυτοί, μπορούμε και 'μεις! Το αν θέλουμε... θα φανεί!!!\nΠάντως και με το 7/10 που μπαίνουν σήμερα σε κάποια σχολή, όπως έχω ξαναπεί, σχεδόν ελεύθερη είναι η πρόσβαση..!\nΤα περί διαφθοράς και αγοραπωλησίας βαθμών υπάρχουν και σήμερα στην εκπ/ση.\nΑποστολή από: gpapargi στις 18 Δεκ 2018, 02:13:56 μμ\nΠαράθεση από: ilias_s στις 18 Δεκ 2018, 12:20:38 μμ\nΓια να κάνουμε τέτοια σύγκριση θα πρέπει να συγκρίνουμε το πλήθος των πανεπιστημίων στην Ιταλία και στην Ελλάδα. Με μια πρόχειρη ματιά βλέπω ότι τα πανεπιστήμια στην Ιταλία είναι περισσότερα.\nΣε αυτό συμφωνώ. Αν μιλάμε για σχολές με βάση κάτω του 10 είμαστε απόλυτα σύμφωνοι. Ένας τέτοιος βαθμός δεν εξασφαλίζει κανένα επίπεδο στο μαθητή. Όταν όμως μιλάμε για σχολές πχ του 14+ υπάρχει διαφορά.\nΑυτό είναι μεγάλη πλάνη. Η διαφθορά εξαρτάται άμεσα από τις συνθήκες. Δεν είναι σωστό να λέμε «αφού υπάρχει σήμερα διαφθορά σημαίνει πως ότι και να κάνουμε θα υπάρχει διαφθορά». Θα υπάρχει αλλά σε άλλο βαθμό.\nΑν μετράει ο βαθμός του σχολείου είναι σίγουρο πως στο ιδιωτικό ο ιδιοκτήτης θα δώσει εντολή στον καθηγητή να βάλει βαθμό. Αν δεν το κάνει θα πει ο γονιός/πελάτης «τι σας πληρώνω; Αν είναι για τέτοιο βαθμό πάω και στο δημόσιο». ΑΝ μετράει ο βαθμός, ο γονιός θα απαιτήσει το 20 και ο ιδιοκτήτης θα το βάλει.\nΕπίσης θα εμφανιστούν και περιπτώσεις διαφθαρμένων σχολικών καθηγητών που εκβιαστικά θα κάνουν μάθημα εκτός σχολείου στους μαθητές του σχολείου. Αν δεν κάνεις μαζί τους δε θα σου βάλουν βαθμό. Απλά πράγματα.\nΤέλος έχει ενδιαφέρον να δει κανείς το πώς οι γονείς γλείφουν πιο πολύ από τους μαθητές για τους βαθμούς. Αυτό θα πάει σε άλλο επίπεδο αν μετράει ο βαθμός. Και τώρα γίνονται αλλά ασύγκριτα λιγότερο.\nΟ Γαβρόγλου θεωρώ ότι μιλάει τίμια και πιστεύει ο ίδιος αυτά που λέει. Γι αυτό λέω ότι είναι εκτός πραγματικότητας. Σε καλή κατεύθυνση θεωρώ ότι είναι το μέτρο για αύξηση των διδακτικών ωρών χωρίς αύξηση της ύλης. Αυτό… ΝΑΙ… είναι ένα μέτρο για να ανακουφίσει την οικογένεια από τα έξοδα.\nΑποστολή από: ilias_s στις 18 Δεκ 2018, 05:11:10 μμ\nΜιλάμε για την Ιταλία, μία χώρα με 6πλάσιο πληθυσμό αλλά και ένα πλήθος ξένων φοιτητών που εμείς δεν το έχουμε. Επίσης, το 7/10 είναι ήδη πολύ υψηλό ποσοστό εισαγωγής και αρκετά κοντά στο 10/10 (δηλαδή την ελεύθερη εισαγωγή). Αλλά απ' όσω γνωρίζω, στην Ιταλία, παρά τη γενικότερη (και ανδιαμφισβήτητη!!!) διαφθορά και την ύπαρξη ιδιωτικών σχολείων δεν άκουσα να υπάρχει ζήτημα με την εισαγωγή των "μη προνομιούχων" σε σχολές ελεύθερης πρόσβασης.\nΓια τη διαφθορά τώρα... Διαφθορά υπάρχει μόνο αν εμείς το επιτρέπουμε! Και η αλήθεια είναι πως ένα μεγάλο μέρος της διαφθοράς υπάρχει γιατί εμείς την ανεχόμαστε (αλλά και την τρέφουμε).\nΤέλος, να ρωτήσω και κάτι τελευταίο..?\nΤο ενδεχόμενο ότι ο "λεφτάς" θα μπορεί να πληρώσει το ιδιωτικό σχολείο για να πάρει το καμάρι του καλούς βαθμούς και να μπει σε μία σχολή ελεύθερης πρόσβασης και σχετικά χαμηλής ζήτησης μας τρομάζει.\nΤο γεγονός ότι, τώρα που μιλάμε, ο "λεφτάς" μπορεί και πληρώνει το (αμφιβόλου αξιοπιστίας) ιδιωτικό πανεπιστήμιο π.χ της Αγγλίας ώστε το καμάρι του να γυρίσει με Πτυχιούχος από το "university of hamfordshire" και να θεωρείται και "ανώτερος" από τους δικούς μας απόφοιτους δεν μας ενοχλεί.\nΥΓ : Tο πανεπιστήμιο του Hamfordshire είναι ένα ίδρυμα της φαντασιας μου που δίνει αμφιβόλου ποιότητας πτυχία, όπως πολλά πανεπιστήμια του εξωτερικού, τα οποία όμως έχουμε σε μεγάλη εκτίμηση εδώ στην Ελλάδα χωρίς λόγο και μόνο επειδή είναι "του εξωτερικού". Αύριο μεθαύριο τέτοια πανεπιστήμια μπορεί να έχει η Βουλγαρία, η Κύπρος ή και η ίδια μας η χώρα!!!\nΑποστολή από: evry στις 18 Δεκ 2018, 11:17:17 μμ\nΤα παιδιά που δεν θα πηγαίνουν σε ιδιωτικά σχολεία και δεν θα παίρνουν τόσο υψηλούς βαθμούς μάλλον θα τρομάζει δε νομίζεις? Εκτός αν ο κύριος υπουργός βρει κάποιον μαγικό τρόπο να ελέγχει τους καθηγητές όσον αφορά τους βαθμούς που βάζουν, πράγμα μάλλον δύσκολο γιατί όπως έχει δηλώσει οι μάχιμοι εκπαίδευτικοί δεν αξιολογούνται.\nΔεν το κατάλαβα αυτό το επιχείρημα. Δηλαδή με το νέο σύστημα θα απαγορευτεί σε όποιον έχει χρήματα να στέλνει τα παιδιά του έξω? Τι θα αλλάξει ως προς τις σπουδές στο εξωτερικό? Όσοι δεν μπαίνουν στις σχολές υψηλής ζήτησης (Ιατρική, Πολυτεχνείο) πηγαίνουν έξω. Τώρα τι θα αλλάξει? Θα μπαίνουν σε αυτές τις σχολές με το απολυτήριο?\nΤέλος από τη στιγμή που δεν υπάρχει ακόμα σχέδιο νόμου αλλά μόνο ένα κείμενο προθέσεων σε πολύ θεωρητικό επίπεδο που μας λέει τι θέλουμε (ειρήνη στον κόσμο κλπ) αλλά δεν λέει πως θα το πετύχουμε δε νομίζω ότι αυτή η συζήτηση έχει νόημα.\nΑς δούμε τι θα λέει το σχέδιο νόμου και πως θα απαντάει σε ερωτήματα όπως τα παρακάτω:\n1) Πως θα διασφαλίζεται το αδιάβλητο στις προφορικές βαθμολογίες των μαθητών όταν θα τους βαθμολογούν οι καθηγητές τους που θα δέχονται τις πιέσεις των γονέων. Να θυμίσω ότι πριν 3-4 χρόνια ίσχυε η προσμέτρηση της προφορικής βαθμολογίας και όλοι θυμόμαστε τι γινόταν! Μήπως τώρα που θα έχει ακόμα μεγαλύτερη βαρύτητα τα πράγματα θα γίνουν ακόμα χειρότερα?\nΚαι μια και βλέπω ότι αναφέρεις παραδείγματα με λεφτάδες να αναφέρω και εγώ ένα.\nΣε κάποιο απομακρυσμένο νησί ο καθηγητής που δεν θα έχει που να μείνει γιατί τα σπίτια θα είναι όλα airbnb τι βαθμό θα βάλει στο παιδί του δημάρχου ή κάποιου "ευυπόληπτου" μέλους της κοινωνίας και τι στο παιδί του μετανάστη?\n2) Η σχολή Α δέχεται 200 εισακτέους. Την δηλώνουν 180. Προφανώς μπαίνουν όλοι αφού θα έχει χαρακτηριστεί ελεύθερης πρόσβασης. Τι θα γίνει με τις άλλες 20 θέσεις? Θα μείνουν κενές? Θα καλυφθούν με πανελλήνιες? Άρα θα έχουμε φοιτητές δυο ταχυτήτων μέσα στην ίδια σχολή?\n3) Μαθητής που πέρασε σε σχολή ελεύθερης πρόσβασης στην επαρχία θα έχει δικαίωμα μετεγγραφής σε αντίστοιχη σχολή στην Αθήνα η οποία όμως δεν θα είναι ελεύθερης πρόσβασης?\nΑποστολή από: ilias_s στις 19 Δεκ 2018, 12:19:24 πμ\nΠαράθεση από: evry στις 18 Δεκ 2018, 11:17:17 μμ\nΤα παιδιά που δεν θα πηγαίνουν σε ιδιωτικά σχολεία και δεν θα παίρνουν τόσο υψηλούς βαθμούς μάλλον θα τρομάζει δε νομίζεις?\nΑν είχα λεφτά να πληρώσω ένα ιδιωτικό δε νομίζω πως θα το έκανα για να πάρει το παιδί μου 20άρια στη σειρά και να μπει σε μία σχολή χαμηλής ζήτησης! Θα προτιμούσα να δώσω τα λεφτά μου για να το στείλω έξω σε ένα από τα δεκάδες αμφιβόλου αξιοπιστίας πανεπιστήμια και να πάρει ό,τι πτυχίο θέλει!\nΔεν το κατάλαβα αυτό το επιχείρημα. Δηλαδή με το νέο σύστημα θα απαγορευτεί σε όποιον έχει χρήματα να στέλνει τα παιδιά του έξω? Τι θα αλλάξει ως προς τις σπουδές στο εξωτερικό? Και τώρα το ίδιο συμβαίνει. Όσοι δεν μπαίνουν στις σχολές υψηλής ζήτησης (Ιατρική, Πολυτεχνείο) πηγαίνουν έξω. Τώρα τι θα αλλάξει? Θα μπαίνουν σε αυτές τις σχολές με το απολυτήριο?\nΌχι, δεν είπα αυτό. Οι σπουδές στο εξωτερικό είναι γεγονός, υπάρχουν και θα συνεχίσουν να υπάρχουν και δεν μπορούμε να κάνουμε κάτι γι' αυτό... ό,τι σύστημα και να εφαρμόσουμε.\nΤονίζω όμως πως μας ενοχλεί η ιδέα πως κάποιος μαθητής ίσως πληρώσει για να μπει σε μία σχολή χαμηλής ζήτησης της Ελλάδας (την οποία δεν ξέρουμε αν θα την βγάλει). Την ίδια ώρα όχι μόνο δε μας ενοχλεί που ο κάθε "αποτυχών" των πανελλαδικών μπορεί να πάει σε ένα πανεπιστήμιο του εξωτερικού και να πάρει πτυχίο για πλάκα αλλά μόλις γυρίσει τον "χειροκροτούμε" και τον θεωρούν και πολλοί ανώτερο από τους δικούς μας απόφοιτους!!!\nΚαι μη μου πείτε τίποτα γραφικά πως στο εξωτερικό τα πανεπιστήμια δεν κάνουν τέτοια γιατί αν ψάξει κανείς καλά μπορεί να βρει πανεπιστήμια εντός Ε.Ε που τυπώνουν πτυχία (και μεταπτυχιακά) αβέρτα αρκεί κάποιος να πληρώνει.\nΝαι είχαμε παιδί νομάρχη, δημάρχου και φέτος αντιπεριφερειάρχη... και φυσικά πολλών μεταναστών και μεροκαματιάρηδων. Και? Σε διαβεβαιώ πως σε γενικές γραμμές αντιμετωπίστηκαν όπως και οι υπόλοιποι (κάποιοι "φουσκώνουν" τους βαθμούς και κάποιοι άλλοι όχι). Όποιος θέλει καλύτερη μεταχείριση από τοπικό "άρχοντα" θα του πρότεινα να προσφέρει ψήφους στον ίδιο και όχι 20άρια στο παιδί του... θα έχει καλύτερα αποτελέσματα!!!\nΚαι ακριβώς επειδή η συζήτηση είναι εντελώς θεωρητική με ανησυχεί πως οι περισσότεροι δε θέλουμε να ακούσουμε καν για αντικατάσταση των εξετάσεων με κάτι άλλο λες και δεν υπάρχει καμία εναλλακτική. Δε λέω, η ελεύθερη πρόσβαση έχει προβλήματα και αυτή αλλά και οι πανελλαδικές της σχεδόν ελεύθερης πρόσβασης δεν είναι και ένα σύστημα με μέλλον, ε?\nΑποστολή από: evry στις 19 Δεκ 2018, 12:40:27 πμ\nΠαράθεση από: ilias_s στις 19 Δεκ 2018, 12:19:24 πμ\nΤην ίδια ώρα όχι μόνο δε μας ενοχλεί που ο κάθε "αποτυχών" των πανελλαδικών μπορεί να πάει σε ένα πανεπιστήμιο του εξωτερικού και να πάρει πτυχίο για πλάκα αλλά μόλις γυρίσει τον "χειροκροτούμε" και τον θεωρούν και πολλοί ανώτερο από τους δικούς μας απόφοιτους!!!\nΝομίζω ότι σε αυτό που λες κάνεις λάθος,. Δεν είναι όλα τα πανεπιστήμια του εξωτερικού τα ίδια. Όλοι ξέρουν ποια πανεπιστήμια είναι σοβαρά και ποια όχι. Δεν μπορείς πλέον να κρυφτείς\nναι αλλά τα πτυχία αυτά δεν έχουν κανένα αντίκρυσμα.\nΔεν με κατάλαβες. Τώρα που δεν μετράει η βαθμολογία δεν πίεζει κανείς. Αν η βαθμολογία κρίνει την είσοδο σε ΑΕΙ η πίεση θα είναι τεράστια και δεν θα μπορεί να την αντέξει ένας εκπαίδευτικός, ειδικά στις μικρές και κλειστές κοινωνίες. Δες τι έγινε τα τελευταία χρόνια στην κατεύθυνση, όλοι 18-20 είχαν.\nΑγαπητέ ο διάλογος δεν κάνει ποτέ κακό. Φυσικά και να συζήτησουμε για αντικατάσταση των εξετάσεων. Μα να ξέρουμε με τι τις αντικαθιστούμε. Πως θα καταργήσουμε τις εξετάσεις όταν δεν ξέρουμε τι είναι αυτό που θα τις αντικαταστήσει?\nΑλλά βλέπεις αυτό το καταραμένο το αδιάβλητο των πανελληνίων είναι που πονάει πολύ κόσμο. Το γεγονός ότι τα γραπτά όλων των μαθητών βαθμολογούνται επί ίσοις όροις από καθηγητές που δεν γνωρίζουν τον μαθητή. Μπορεί το σύστημα να έχει χίλια δυο στραβά, αλλά αν δεν δω νέο σύστημα μέχρι την τελευταία λεπτομέρεια που να εξασφαλίζει το αδιάβλητο δεν πιστεύω τίποτα.\nΔυστυχώς υπάρχουν πάρα πολλές λεπτομέρειες τις οποίες δεν έχουν καν σκεφτεί αυτοί που προτείνουν το συγκεκριμένο σχέδιο. Όλα είναι στο πόδι.Είναι δυνατόν να μην έχει ακόμα κατατεθεί το νομοσχέδιο που ορίζει το σύστημα που θα ισχύσει του χρόνου? Πότε θα γίνουν τα προγράμματα σπουδών? τα βιβλία? πότε θα τυπωθούν? πότε θα αξιολογηθούν?\nΗ νέα πολυδιαφημισμένη Β' Λυκείου τι έγινε? Τι έγιναν τα 4ωρα μαθήματα που μας έλεγαν? γιατί δεν εφαρμόστηκε τίποτα. Δεν υπήρχαν ομάδες που ετοίμασαν νέα προγράμματα σπουδών και συγγράματα? Δεν είχαν πει ότι θα τα εφάρμοζαν αυτά από φέτος? Γιατί ακυρώθηκαν τελευταία στιγμή?\nΌλα αυτά είναι ένα δείγμα της προχειρότητας η οποία ελπίζω να μην καταστρέψει ίσως το μόνο αδιάβλητο θεσμό που έχει μείνει όρθιος σε αυτή τη χώρα και σου δίνει τη δυνατότητα να πετύχεις χωρίς γνωριμίες και διασυνδέσεις.\nΑποστολή από: gpapargi στις 19 Δεκ 2018, 12:13:44 μμ\nΤο πράγμα είναι πολύ απλό.\nΑν μιλάμε για μια χώρα που έχει αρκετές θέσεις για να μπουν όλοι στα πανεπιστήμια τότε προφανώς δεν έχει κανένα νόημα να έχεις εξετάσεις εισαγωγής. Μπαίνουν οι πάντες μέσα και είμαστε όλοι αγαπημένοι. Το πρόβλημα ξεκινάει όταν οι θέσεις στα πανεπιστήμια είναι λιγότερες από τη ζήτηση. Σε αυτή την περίπτωση θα πρέπει να υπάρχει κάποιος μηχανισμός επιλογής.\nΤο θέμα είναι ποιος είναι ο πιο σωστός, δίκαιος και αδιάβλητος τρόπος;\nΜήπως είναι ο βαθμός του μαθητή στο σχολείο; Μήπως είναι η προφορική συνέντευξη;\nΟι πανελλήνιες είναι ο μόνος τρόπος που έχουμε για να εξασφαλιστεί το αδιάβλητο όπως ανέφερε και ο Ευριπίδης. Θα πρέπει να γίνει κατανοητό ότι οι πανελλήνιες είναι ένα αναγκαίο κακό. Είναι μια λύση σκληρή και δύσκολη, που όμως καλώς ή κακώς είναι λιγότερο κακή από οποιαδήποτε άλλη.\nΓια τη διαφθορά μπορεί να φταίμε όλοι. Δε γίνεται όμως η λύση μας να είναι το να περιμένουμε από όλους μαζί ταυτόχρονα να φερθούν ηθικά διότι αυτό μπορεί να μη γίνει ποτέ. Ακόμα και αν γίνει, κάποιος θα φερθεί μια φορά ανέντιμα, θα αποκτήσει όφελος σε σχέση με τους άλλους, θα τον αντιγράψουν αμέσως οι άλλοι και σε λίγο θα γυρίσουμε στα ίδια. Είναι ασταθής ισορροπία η κατάσταση στην οποία όλοι φέρονται αυτοβούλως έντιμα. Και να υπάρξει, καταρρέει αμέσως.\nΔιαφορετικά δε θα υπήρχε διαφθορά γενικώς. Ούτε νόμους θα χρειαζόμασταν.\nΗ λύση είναι να δομηθεί ένα σύστημα στο οποίο δε υπάρχει όφελος για αυτόν που θέλει να «κλέψει». Ακόμα καλύτερα αν υπάρχει ζημιά.\nΑποστολή από: happiness στις 19 Δεκ 2018, 01:03:47 μμ\nΚανένα σύστημα εισαγωγής σε πανεπιστήμια δεν μπορεί να δίνει τις ίδιες ευκαιρίες σε όλους, όταν υπάρχει σε μία κοινωνία που δεν δίνει τις ίδιες ευκαιρίες σε όλους (καπιταλιστική λέγεται). Όποιος έχει λεφτά, πάντα θα μπορεί να πληρώνει εξωσχολικούς εκπαιδευτικούς για να τον προετοιμάζουν καλύτερα (είτε για εξετάσεις, είτε για το σχολείο), είτε για να πάει σε ιδιωτικά.\nΑπό εκεί και πέρα, κανένα σύστημα εισαγωγής σε πανεπιστήμια δεν μπορεί να αφήνει ανεπηρέαστο το σχολείο (θετικά ή αρνητικά), εφόσον δεν είναι αποδεσμευμένο από αυτό.\nΌτι σύστημα εισαγωγής και να έχουμε όμως, εάν δεν μειωθεί στο μισό ο αριθμός των μαθητών ανά τμήμα, μάθημα της προκοπής δεν πρόκειται να γίνει (ως επί το πλείστον) και άρα οι μαθητές που προέρχονται από μεσαίες και κατώτερες τάξεις, θα έχουν πάντα πολύ υποβαθμισμένες ευκαιρίες. Και πάλι οι πλούσιοι σε φροντιστήρια και ιδιωτικά θα πηγαίνουν, αλλά η αύξηση της ποιότητας του μαθήματος στο δημόσιο, θα έχει άμεσο αντίκτυπο στην μείωση των φροντιστηρίων, αλλά και στην κοινωνική μόρφωση των παιδιών (μικρότερη τάξη=καλύτερες σχέσεις καθηγητή-μαθητών συνήθως).\nΑποστολή από: gpapargi στις 19 Δεκ 2018, 01:23:18 μμ\nΠαράθεση από: happiness στις 19 Δεκ 2018, 01:03:47 μμ\nΈνας σωστός υπουργός παιδείας είναι λογικό να έχει σαν στόχο το να φτιάξει ένα εκπαιδευτικό σύστημα στο οποίο να είναι είναι αχρείαστο και το ιδιωτικό σχολείο και το φροντιστήριο και το ιδιαίτερο. Για αυτό λέω ότι είναι καλή ιδέα η αύξηση των διδακτικών ωρών χωρίς ανάλογη αύξηση της ύλης στα πανελλαδικά εξεταζόμενα μαθήματα. Αυτό που μένει είναι να εξασφαλιστεί ότι το επίπεδο του μαθήματος και των καθηγητών είναι το επιθυμητό.\nΑποστολή από: ilias_s στις 19 Δεκ 2018, 04:35:52 μμ\nΈχουμε ωραία συζήτηση εδώ μέσα!\n1) Διαβάθμιση (η απαξίωση) πτυχίων δεν υπάρχει τυπικά. Ίσως σε ορισμένες ιδιωτικές επιχειρήσεις μόνο που είτε του Imperial είτε της Κωλοπετεινίτσας θα σε περάσουν από κόσκινο ούτως ή άλλως. Ελεύθερο επάγγελμα και δημόσιο δεν κοιτάει σχεδόν κανείς τίποτα, πέρα από την πλαστότητα του τίτλου (και αν!).\n3) Σε μικρές κοινωνίες σε πίεζαν και σε πιέζουν ακόμα. Ειδικά αν δεν είσαι "αυτόχθων κάτοικος" πολλοί θα σε τύλιγαν σε μία κόλλα χαρτί αν μπορούσαν χωρίς τύψεις. Απειλούν και γλύφουν και ό,τι θες κάνουν και μάλιστα για χίλιους μύριους, μικρούς και χαζούς λόγους. Είμαι μάρτυρας απειλών για αναφορές, εισαγγελείς και μηνύσεις τουλάχιστον μία φορά κάθε τετράμηνο σε διάφορα σχολεία που έχω περάσει και σε διαφορετικούς συναδέλφους! Ε και? Φυσικά είναι μερικοί που υποκύπτουν στις πιέσεις για πολλούς λόγους. Κάποιοι απλά γιατί θέλουν την ησυχία τους. Άλλοι καλύπτουν έτσι την ανεπάρκειά τους. Άλλοι περιμένουν ανταλλάγματα.\nΑν οι βαθμολογίες θα παίζουν καθοριστικό ρόλο στην εισαγωγή θα πιέσουν περισσότερο οι γονείς. Εκεί θα φανεί και πόσο αξιοκρατικοί είμαστε. Όσοι προσπαθούν να κάνουν τη δουλειά τους καλά δεν το κάνουν επειδή κανείς δε τους πιέζει. Υπάρχει και η συνείδηση. Και επειδή δεν είναι όλοι ευσυνείδητοι, δεν θα ήταν παράλογο να εισαχθούν και "διαδικασίες ελέγχου" όπως γίνεται σε δεκάδες άλλους επαγγελματικούς χώρους. Αξίζει όμως να αναφερουμε και πως το λεγόμενο σημερινό "αδιάβλητο των πανελλαδικών" δεν είναι κάτι εντελώς απρόσωπο ούτε και εντελώς δεδομένο αλλά βασίζεται σε ένα πολύ μεγάλο ποσοστό στους εκπαιδευτικούς που τρέχουν την όλη διαδικασία.\n4) Για αρχή, πριν βρούμε τον αντικαταστάτη των πανελλαδικών, θα πρέπει να καθορίσουμε τι είναι αυτό που μας "χαλάει" στο υπάρχον σύστημα. Οι πανελλαδικές σήμερα, πέρα από (σπάνιο) δείγμα αδιαβλητότητας στο ελληνικό δημόσιο, δεν εξυπηρετεί τον αρχικό σκοπό του. Και θυμίζω πως οι πανελλαδικές του σήμερα δεν είναι ίδιες με τις αρχικές. Το σύστημα εξελίχθηκε σε αυτό που έχουμε σήμερα. Δεν ήταν έτσι εξ αρχής.\nΕγώ δε συμφωνώ με αυτό που λες για τις πανελλαδικές. Για μένα είναι αδιάβλητες σε πολύ μεγάλο ποσοστό αλλά όχι 100%. Έχουν υπηρετήσει το σκοπό τους με επιτυχία στο παρελθόν αλλά τα τελευταία χρόνια καταλήγουν να κάνουν μεγαλύτερη ζημιά παρά καλό στο γενικό σύνολο. Κατά ένα ποσοστό πολύ μεγάλο δεν διασφαλίζουν πως ο κατάλληλος υποψήφιος μπαίνει στην κατάλληλη σχολή. Τι να πρωτοπώ? Για το ότι, πέρα από τις σχολές πρώτης ζήτησης, στις υπόλοιπες μπαίνουν κατά τύχη? Το ότι δεν διασφαλίζει μία σταθερή ποιότητα των εισακτέων? Για το τεράστιο κόστος ψυχολογικό, οικονομικό και τη σπατάλη χρόνου? Να μη μιλήσω για τη ζημιά στο λύκειο στην οποία τείνει να καταργηθεί και η Β' τάξη!\nΊσως το μεγαλύτερο δίδαγμα διαχρονικά από τις πανελλαδικές να είναι η απόδειξη πως αν θέλουμε να είμαστε αδιάβλητοι (τουλάχιστον σε έναν αρκετά μεγάλο βαθμό) μπορούμε!\nΧωρίς να έχω ακριβή νούμερα, θα φέρω πάλι τη γειτονική μας Ιταλία των 60 εκ. και των περίπου 75 πανεπιστημίων ως παράδειγμα σύγκρισης με την Ελλάδα των 10 εκ. και των περίπου 35 τριτοβάθμιων ιδρυμάτων (ΑΕΙ+ΤΕΙ). Αυτοί εφαρμόζουν τις εισαγωγικές σε καμιά 10αριά σχολές. Και τα καταφέρνουν παρόλο που δεν είναι "τέρατα αξιοκρατίας". Εμείς δεν μπορούμε να κάνουμε κάτι αντίστοιχο?\nΑν ρωτήσεις την ελληνική κοινωνία θα σου πει πως χρειαζόμαστε 3 σχολές... Μία Ιατρική, μία Νομική και ένα Πολυτεχνείο με 10 εκατομύρια θέσεις η καθεμία! Όχι δεν πάει έτσι...\nΑποστολή από: evry στις 21 Δεκ 2018, 12:54:00 πμ\nΠαράθεση από: ilias_s στις 19 Δεκ 2018, 04:35:52 μμ\nΑξίζει όμως να αναφερουμε και πως το λεγόμενο σημερινό "αδιάβλητο των πανελλαδικών" δεν είναι κάτι εντελώς απρόσωπο ούτε και εντελώς δεδομένο αλλά βασίζεται σε ένα πολύ μεγάλο ποσοστό στους εκπαιδευτικούς που τρέχουν την όλη διαδικασία.\nΟι πανελλήνιες βασίζονται στο απρόσωπο! Όλο το σύστημα βασίζεται στο γεγονός ότι ο γονιός και ο μαθητής δεν γνωρίζουν ποιος/α διορθώνει το γραπτό του παιδιού.\nΤι πιστεύεις ότι θα γίνει όταν το μάθει αυτό? Τι θα κάνει ο/η γονιός που θέλει το παιδί του να έχει τον πρωταγωνιστικό ρόλο στην γιορτή στο νηπιαγωγείο η κάνει τα πάντα για να είναι σημαιοφόρος στο δημοτικό?\nΑυτό είναι το μεγάλο πλεονέκτημα των εξετάσεων.\nΟ θεσμός η ανωνυμία και όχι οι εκπαιδευτικοί! και στο λέω εγώ που έχω δουλέψει σκληρά για τις εξετάσεις από όλα σχεδόν τα πόστα και βλέπω ότι δεν είναι όλοι οι εκπαιδευτικοί ίδιοι.\nΘα πρέπει να βασιζόμαστε σε θεσμούς που παραμένουν σταθεροί ανεξάρτητα με το ποιοι άνθρωποι εμπλέκονται. Αυτό είναι το κλειδί να μην βασιζόμαστε στο φιλότιμο αλλά στους θεσμούς και στις διαδικασίες.\nΑποστολή από: ApoAntonis στις 22 Δεκ 2018, 11:55:43 μμ\nΑκόμα και ο Πόντιος Πιλάτος, πριν δώσει τον γνωστό αφορισμό, ρώτησε τους Εβραίους.\nΕδώ ο -κατά φαντασία- Υπουργός δεν ρώτησε κανέναν.\nΈχει δηλώσει κάποιο τριτοβάθμιο ίδρυμα πως επιθυμεί εισακτέους χωρίς εξετάσεις; Θα ήθελα πάρα πολύ να δούμε αν τεθεί καν το ερώτημα.\nΕίναι και κάποιοι που διαβάζανε τις "αιθεροβαμονιές" που έγραφε, προ υπουργοποίησης. Κάτι για ίσες ευκαιρίες, για τα παιδιά του λαού, το αναφέρετο δικαίωμα στην γνώση και την μόρφωση. Ξέχασε βέβαια κατ'επανάληψη να μας θυμίσει, πως η πρώτη διδάξασα τον σοσιαλισμό, ΟΥΔΕΠΟΤΕ\nεφάρμοσε παρόμοια εκπαιδευτικά συστήματα. Τα περί ελεύθερης πρόσβασης και άλλα τέτοια ανέμελα είναι δυτικά κόλπα. Χιλιάδες θέσεις "ελεύθερες" με κάτι πτυχία της πλάκας και τα "σωστά" πτυχία απλησίαστα για τον "προλετάριο". Κοροδοϊδευόμαστε και μεταξύ μας από πάνω.\nΕίναι ευθύνη της κοινωνίας ότι ο μαθητής προβιβάζεται και απολύεται, ουσιαστικά χωρίς εξετάσεις;\nΕίναι ευθύνη της κοινωνίας ότι ο μαθητής μπορεί να απουσιάζει, ίσως, και κατά το μισό διδακτικό έτος;\nΕίναι ευθύνη της κοινωνίας ότι ο μαθητής μπαίνει σε τριαντάρα τάξη;\nΕίναι ευθύνη της κοινωνίας ότι ο μαθητής δεν έχει εργαστήριο;\nΕίναι ευθύνη της κοινωνίας ότι ο μαθητής δεν κάνει μάθημα γιατί ο καθηγητής τοποθετείται τον Νοέμβριο-Δεκέμβριο;\nΕίναι ευθύνη της κοινωνίας ότι ο καθηγητής δεν ελέγχεται; (μην ακούσω καμία αστειότητα εδώ)\nΜήπως σε τελική ανάλυση, για να το χοντρύνω προβοκατόρικα όσο δεν πάει, είναι ευθύνη της κοινωνίας που το μάθημα ΑΕΠΠ\nδεν θεωρείται μάθημα θετικών σπουδών; Συμπλέξανε τις κοινωνικές επιστήμες με τις θετικές εν μία βραδιά και φταίει η κοινωνία;\nΜήπως φταίει η κοινωνία για τις αναθέσεις μαθημάτων; Μήπως φταίει και για τις αποσπάσεις; Για τις οργανικές;\nΠροφανώς, ετερογενώς, αν η κοινωνία είχε ψηλά στις αξίες της το σχολείο θα είχε ζητήσει καλύτερες συνθήκες...\nκαι ανέμελες πεταλούδες πετάνε στο λιβάδι.\nΠρώτη φορά γράφω γιατί φρίττω οικτρά, κακώς μάλλον διότι ως "ιδιωτικός" θα δουλεύω περισσότερο.\nΔεν μπορώ να ξεχωρίσω είναι από αγνή αφέλεια ή από καιροσκοπισμό η διατύπωση, όχι από τον υπουργό τώρα όμως , πως τα εξωσχολικά μαθήματα θα μειωθούν.\nΤο μοναδικό πράγμα που το ελληνικό κράτος κάνει καλά, την διεξαγωγή των Πανελλαδικών Εξετάσεων, θέλει να την καταργήσει ως κοστοβόρα.\nΠάνω από όλα όμως, αντί να στιγματίζεται και να κατακρίνεται η αμετροπρέπεια του πολιτικού προϊστάμενου\n(δεν αναφέρομαι αποκλειστικώς στον νυν)\nφρίττω διότι μοιάζει να βρίσκει έρισμα ακόμα και σε ομάδες που όφειλαν να διαθέτουν υψηλότερο αντιληπτικό κριτήριο.\nΣιγά τον Γκεμπελάκο δηλαδή που έπιασε το συναίσθημα και λαϊκησε. Εκ θέσεως υμών, θα έπρεπε να είναι εντελώς προφανή αυτά.\nΑποστολή από: dimitrios67 στις 23 Δεκ 2018, 12:54:30 πμ\nΑυτό συναδελφε ειναι το σημαντικότερο!!!\nΣτην παραγραφο αυτη περιγραφεται η αιτία της "ταξικότητας" της εκπαιδευσης στην Ελλαδα. (περα από εισοδήματα, κοινωνική θεση κλπ, τα οποία παντα θα υπαρχουν).\nΗ "ταφοπλακα" στην δημοσια εκπαιδευση μπήκε οταν αυξήθηκε ο αριθμός των μαθητων ανα τμημα.\nΑπό τη στιγμή εκεινη ΔΕΝ μπορουσε να γινει τίποτα πλέον στο Δημόσιο Σχολείο!\nΤα ζούμε όλοι μας......\nΑποστολή από: ilias_s στις 23 Δεκ 2018, 10:57:57 πμ\nΑποστολή από: evry στις 03 Ιαν 2019, 03:28:39 μμ\nΑποστολή από: evry στις 03 Ιαν 2019, 04:17:10 μμ\nΑποστολή από: ilias_s στις 03 Ιαν 2019, 09:52:19 μμ\nΑποστολή από: pgrontas στις 03 Ιαν 2019, 10:44:46 μμ\nΑποστολή από: ilias_s στις 04 Ιαν 2019, 02:11:08 μμ\nΑποστολή από: bugman στις 04 Ιαν 2019, 05:08:47 μμ\nΑποστολή από: dpa2006 στις 18 Ιαν 2019, 05:17:35 μμ\nΑποστολή από: happiness στις 21 Ιαν 2019, 10:08:29 πμ\nΚαι συ bugman θες να το καταργήσεις αυτό;;; Αυτά τα επαναστατικά να τα κόψετε!! :D


Σύντομα η αποκάλυψη του απογοητευτικού Surface Duo της Microsoft\nΜπορεί η ύπαρξη του Surface Duo της Microsoft να είναι γνωστή εδώ και καιρό, ωστόσο η πανδημία του COVID-19 επηρέασε σημαντικά τα σχέδια της εταιρίας. Έτσι το Surface Duo ακόμη δεν έχει παρουσιαστεί επίσημα στο κοινό.\nΣύμφωνα με τις τελευταίες πληροφορίες, η Microsoft θα αποκαλύψει την “περίεργη” Android συσκευή της πριν την παρουσίαση του Samsung Galaxy Fold 2. Αυτή είναι προγραμματισμένη για την 5η Αυγούστου, οπότε μέσα στον επόμενο μήνα θα έχουμε την αποκάλυψη του Surface Duo. Φυσικά η ίδια η Microsoft δεν έχει σχολιάσει την παραπάνω πληροφορία, με το χρονοδιάγραμμα της να θέλει την κυκλοφορία του Surface Duo λίγο πριν το τέλος του 2020.\nΓια όσους “ξέχασαν” την περίεργη συσκευή θυμίζουμε πως αυτή θα φέρει δύο 5.6″ ιντσών AMOLED οθόνες ανάλυσης 1800×1350, οι οποίες έρχονται με εκνευριστικά μεγάλα bezel. Πέρα από αυτό τα υπόλοιπα χαρακτηριστικά της συσκευής μοιάζουν ξεπερασμένα, αφού αυτή θα έρθει με τον Snapdragon 855 και 6GB μνήμης RAM. Η Microsoft καθυστέρησε αρκετά την κυκλοφορία της και ο αρχικός σχεδιασμός της προφανώς δεν είχε χώρο για τον 5G modem που συνοδεύει τον Snapdragon 865.\nΣτον τομέα της κάμερας θα έχουμε μία μοναδική κάμερα των 11MP, ενώ ακόμη πιο απογοητευτική είναι η χωρητικότητα της μπαταρίας. Αυτή έχει μέγεθος μόλις 3.460mAh και σίγουρα θα δημιουργήσει πρόβλημα σε συνδυασμό με τις δύο οθόνες. Ταυτόχρονα το Surface Duo δεν θα διαθέτει NFC, ενώ το drag and drop μεταξύ των οθονών θα λειτουργεί με συγκεκριμένες εφαρμογές. Τέλος, η συσκευή αναμένεται να κυκλοφορήσει με Android 10, ενώ αργότερα θα λάβει update που θα την αναβαθμίζει σε Android 11.


Γερμανία = Ο νταβατζής της Ελλάδας… Γράφει ο Αναστάσιος Καραλίγκας – Sierafm\nΓερμανία = Ο νταβατζής της Ελλάδας… Γράφει ο Αναστάσιος Καραλίγκας\nΜέσα στον απόηχο της προδοσίας της Μακεδονίας μας από την ανθελληνική κυβέρνηση των συριζανελ, υπάρχουν κάποιες ειδήσεις που περνάνε απαρατήρητες.\nΕίναι τέτοιο το σοκ της ελληνικής κοινωνίας, κυρίως στην Μακεδονία, από την κατάπτυστη συμφωνία των Πρεσπών, ώστε κάποια δημοσιεύματα να περνάνε ‘στα ψιλά’…\nΚι όμως, στα μονόστηλα των εφημερίδων βρίσκεται η πεμπτουσία των πραγματικών ειδήσεων.\nΌπως έχει δημοσιεύσει ολόκληρος ο ελληνικός Τύπος τις προηγούμενες ημέρες, μια είδηση από την γερμανική πολιτκή επικαιρότητα αποδεικνύει τον ρόλο της Γερμανίας ως τοκογλύφου απέναντι στην Ελλάδα.\nΣυγκεκριμένα, το κόμμα των Πρασίνων απηύθυνε στην ομοσπονδιακή κυβέρνηση ερώτηση στη Βουλή ερώτημα, σχετικά με την ελληνική κρίση και την εμπλοκή της Γερμανίας.\nΗ επίσημη απάντηση της ομοσπονδιακής κυβέρνησης, όπως την κατέργαψε το Γερμανικό Πρακτορείο Ειδήσεων, είναι σοκαριστική: μεταξύ 2010 και 2017, η γερμανική κεντρική τράπεζα έχει κερδίσει συνολικά 3,4 δισεκατομμύρια ευρώ από το Securities Market Programme (SMP), δηλαδή το πρόγραμμα αγοράς ομολόγων που υλοποιεί η Ευρωπαϊκή Κεντρική Τράπεζα (ΕΚΤ).\nΈνα μέρος από αυτά τα χρήματα έχει ήδη επιστραφεί στην Ελλάδα ή έχει δεσμευθεί από τον Ευρωπαϊκό Μηχανισμό Σταθερότητας (ESM), όπως προβλέπουν παλαιότερες συμφωνίες. Οπότε απομένει ένα ποσό γύρω στα 2,5 δις ευρώ που δεν έχει επιστραφεί.\nΣε αυτό προστίθενται άλλα 400 εκατομμύρια ευρώ από τους τόκους παλαιότερου δανείου που είχε χορηγήσει η γερμανική κρατική αναπτυξιακή τράπεζα KfW.\nΣε τελική ανάλυση, λοιπόν, τα κέρδη από την ελληνική κρίση που έχουν εγγραφεί στον κρατικό προϋπολογισμό της Γερμανίας ανέρχονται σε 2,9 δις.\nΗ βίαιη φτωχοποίηση, λοιπόν, της ελληνικής κοινωνίας έχει εξήγηση. Η Γερμανία, αποκομίζοντας κέρδη 2,9 δισεκατομμυρίων ευρώ, αποδεικνύει, πως συμπεριφέρεται ως ο νταβατζής της πατρίδας μας.\nΚαι το δυστύχημα είναι, πως η Γερμανία μαζί με τις ΗΠΑ πίεζαν – και πέτυχαν τελικά – την κυβέρνηση των συριζανελ για άμεση συμφωνία με τους σκοπιανούς, με αντάλλαγμα την επιμήκυνση του ελληνικού χρέους.\nΕπιβεβαιώνοντας τον ρόλο του νταβατζή…


ΣΥΜΒΟΥΛΕΣ: Μάθε να πηγαίνεις αργά - SCOOTERNET\nΣΥΜΒΟΥΛΕΣ 10/08/2020 4\nΗ τέχνη της βραδυπορείας\nΤο να οδηγεί κάποιος ένα δίτροχο – είτε είναι σκούτερ είτε είναι μοτοσυκλέτα – σε αργές ταχύτητες, θεωρητικά είναι κάτι που μπορεί να κάνει οποιοσδήποτε. Θεωρητικά. Γιατί η αργή οδήγηση πάνω σε δυο τροχούς είναι μια από τις δυσκολότερες τέχνες του χώρου. Αν δεν το πιστεύετε ρίξτε μια ματιά σε ένα άθλημα που λέγεται trial… Κείμενο: Βασίλης Αντζουλάτος, Φωτογραφίες: Kymco\nΤι σχέση έχει το trial με εμάς τους κοινούς θνητούς, εμάς που οδηγούμε το σκουτεράκι μας ή τη μοτοσυκλέτα μας κάθε μέρα “για να πάμε στη δουλειά μας” και σε γενικές γραμμές “κοιτάμε τη δουλειά μας” και δεν ασχολούμαστε με μοτοαθλητισμούς, ακροβασίες και λοιπές ιστορίες;\nΤο trial ίσως να μην μας αφορά σε μεγάλο βαθμό, αυτό που μας αφορά όμως είναι η ικανότητα χειρισμού ενός σκούτερ σε αργές ταχύτητες, αφού θα μας φανεί ιδιαίτερα χρήσιμη μέσα στην πόλη. Ακόμα πιο χρήσιμη θα είναι για όσους οδηγούν μεγαλύτερου όγκου και βάρους σκούτερ, μιας και τα ελαφρύτερα και μικρότερα σκούτερ απαιτούν λιγότερη δύναμη για να ελεγχθούν από πλευράς αναβάτη.\nΟι περισσότεροι από εμάς έχουν την εντύπωση ότι είναι η γρήγορη οδήγηση που απαιτεί μεγάλη ικανότητα και γνώσεις, κι ότι η αργή οδήγηση είναι σαφώς ευκολότερη. Η άποψη αυτή είναι εντελώς λάθος, αφού η αργή οδήγηση είναι εξίσου δύσκολη και απαιτητική όσο η γρήγορη.\nΈνας αρχάριος αναβάτης θα κάνει τα ίδια ή ακόμα και περισσότερα λάθη στους αργούς ελιγμούς, όσο και στους πιο γρήγορους.\nΟι λάθος γραμμές, το άκαιρο είτε ανεπαρκές είτε υπερβολικό φρενάρισμα, η αναποφασιστικότητα και ο δισταγμός, η ταραχή κατά την οδήγηση, η λάθος θέση σώματος και κεφαλιού είναι μερικά από τα -κοινά- σημεία στα οποία μπορεί να υποπέσει κάποιος/α σε σφάλμα είτε πηγαίνει αργά, είτε πηγαίνει γρήγορα.\nΈνας έμπειρος αναβάτης όλα τα παραπάνω θα τα αντιμετωπίσει με μεγαλύτερη ψυχραιμία εκτελώντας τις ορθές κινήσεις τη μια πίσω από την άλλη, χωρίς δισταγμό.\nΤο καλό στην υπόθεση της εξάσκησης στην αργή οδήγηση είναι ότι μπορεί κάποιος/α να τη βελτιώσει και να την εξελίξει σε πολύ υψηλό επίπεδο πολύ πιο εύκολα, σχεδόν παντού και με πολλή μεγαλύτερη ασφάλεια, σε αντίθεση με τη γρήγορη οδήγηση.\nΚοιτάξτε πόσο απλό είναι:\nΠρώτον, δεν χρειάζεται ένα “ειδικό”, εξειδικευμένο δίτροχο (πχ μια supersport μοτοσυκλέτα), αλλά μπορείτε να χρησιμοποιείτε το δικό σας σκούτερ.\nΔεύτερον, ο απλός εξοπλισμός αναβάτη (μπουφάν με προστασία, κράνος, γάντια, συν ένα ζευγάρι επιγονατίδες για σιγουριά) αρκεί.\nΤρίτον ένας έρημος δρόμος, ένα άδειο πάρκινγκ είναι υπεραρκετά για τις αργές ασκήσεις και μανούβρες που θα εκτελεί κάποιος/α, χωρίς να χρειάζεται πίστα (αγώνων ταχύτητας ή κάρτ) όπως στην προπόνηση γρήγορης οδήγησης.\nΕλιγμοί σχήματος “οκτώ”\nΣε γενικές γραμμές, η πιο απλή – αλλά καθόλου εύκολη, αφού απαιτεί ενεργοποίηση όλου του σώματος – άσκηση είναι τα “οκτάρια”, μια μικρή διαδρομή σχήματος “8”, η οποία διανύεται αρχικά ξεκινώντας δεξιόστροφα και μετά αριστερόστροφα.\nΕδώ αυτό που μας ενδιαφέρει σαν τελική επίτευξη είναι οι καμπύλες να είναι σχεδόν ίδιες, η κίνηση να έρχεται με ροή και χωρίς πολλές αυξομειώσεις ταχύτητας και κυρίως ο/η αναβάτης/τρια να αισθάνεται πάντοτε “άνετα”, να μη ζορίζεται και να μην δυσκολεύεται να εκτελέσει την άσκηση. Όταν ένας αναβάτης ξέρει τι κάνει, αφού το έχει κάνει εκατοντάδες φορές με αποτελεσματικότητα, δεν ανησυχεί για τίποτε, ούτε τον προβληματίζει κάτι, άρα εκτελεί τις κινήσεις “με άνεση”.\nΠαρότι το πιο αποτελεσματικό και χρήσιμο φρένο του σκούτερ μας είναι το μπροστινό, στους αργούς ελιγμούς χρησιμοποιούμε κυρίως το πίσω φρένο, που είναι το κλειδί για τη σταθερότητα σε αργή ταχύτητα. Η χρήση του μπροστινού φρένου θα συμπιέσει το πιρούνι, μεταφέροντας το βάρος στον μπροστινό τροχό και αυτό θα μειώσει τη σταθερότητα και θα αποσταθεροποιήσει την κίνηση του τιμονιού.\nΠατώντας το πίσω φρένο δεν υπάρχει μεγάλη μεταφορά βάρους στον μπροστινό τροχό, κι έτσι επιτυγχάνεται η σταθερότητα και η ακρίβεια στην κίνηση του τιμονιού.\nΚοιτάζω εκεί που θέλω να πάω\nΤο πιο συνηθισμένο (λάθος) είναι ο αναβάτης να κοιτάζει μπροστά και όχι εκεί που θέλει να πάει”. Στην άσκηση των “οκταριών” για παράδειγμα οι αρχάριοι δεν κοιτάζουν το εσωτερικό της στροφής τόσο γρήγορα όσο πρέπει, κολλάει το βλέμμα τους μπροστά και έτσι δεν μπορούν να διαγράψουν ίδιες, παρόμοιες τροχιές που είναι το ζητούμενο, κάθε φορά.\nΌπως όλα τα πράγματα στον κόσμο για να βελτιωθούν και να εξελιχθούν – δεν θα κουραστούμε ποτέ να το επαναλαμβάνουμε – χρειάζεται εξάσκηση. Η βελτίωση των ικανοτήτων κάποιου/ας στην αργή οδήγηση απαιτεί λίγο χρόνο-κάθε τόσο. Δέκα πέντε, είκοσι λεπτά προπόνησης την εβδομάδα κάνουν τεράστια διαφορά στον τρόπο που κινείστε καθημερινά, ειδικά όσον αφορά το πολύ σημαντικό θέμα που λέγεται… ασφάλεια. Αυτό είναι, άλλωστε, το πρώτο ζητούμενο για όποιον/α οδηγεί σκούτερ ή μοτοσυκλέτα.\nKymco, ασφαλης οδηγηση, οδηγικες συμβουλες, οδικη ασφαλεια, συμβουλες kymco


Σωματείο Ιδιωτικών Υπαλλήλων και Εμποροϋπαλλήλων Δυτικής Αττικής: Απριλίου 2018\nΠΑΡΕ ΜΕΡΟΣ ΣΤΗΝ ΑΠΕΡΓΙΑ\nΤΡΙΤΗ 1Η ΜΑΗ 2018 10πμ - πλ. ΗΡΩΩΝ ΕΛΕΥΣΙΝΑΣ\nΗ 1η Μάη είναι απεργία, ήμερα τιμής και μνήμης των εργαζομένων, εφαλτήριο νέων αγώνων. Διδασκόμαστε από τους αγώνες της τάξης μας και συνεχίζουμε τον αγώνα για δικαιώματα στη δουλειά και στη ζωή.\nΗ κυβέρνηση ΣΥΡΙΖΑ – ΑΝΕΛ μιλάει για «δίκαιη ανάπτυξη» ετοιμάζεται νέα μέτρα και το επόμενο μνημόνιο το οποίο θα πλασαριστεί από τον Αύγουστο ως το “Εθνικό στρατηγικό σχέδιο”. Ένα σχέδιο που έχει τη σύμφωνη γνώμη των υπολοίπων κομμάτων του κεφαλαίου.\nΚανείς εργαζόμενος δεν πρέπει να έχει αυταπάτες για το ποιος θα είναι ο ωφελημένος από μια τέτοια ανάπτυξη! Αυτό το έχουμε ζήσει στην περιοχή μας. Η «ανάπτυξη» των αποθηκών έφερε και την «ανάπτυξη» των εργολάβων με μεροκάματα ημέρας των 20ευρώ. Η «ανάπτυξη» στο εμπόριο έφερε την συζήτηση για την πλήρη κατάργηση της Κυριακάτικης Αργίας, την απελευθέρωση των απολύσεων, κα.\nΤο δρόμο τον δείχνουν ο αγώνας που έδωσε το σωματείο μας μαζί με άλλα, με ομοσπονδίες, με εργατικά κέντρα, με αγωνιστές συνδικαλιστές που συσπειρώνονται στο ΠΑΜΕ. Το προηγούμενο διάστημα οργανώσαμε την πάλη για όλα όσα αφορούν τους εργαζόμενους και τις οικογένειές τους. Πρωτοστατήσαμε στον αγώνα για κλαδικές συμβάσεις με δικαιώματα και αυξήσεις στους μισθούς, στις συντάξεις, ενάντια στους πλειστηριασμούς, για την υγεία και την παιδεία των παιδιών του λαού, σε όλους τους μικρούς και μεγάλους αγώνες.\nΤην δική τους ευθύνη έχουν και οι συμβιβασμένες συνδικαλιστικές πλειοψηφίες της ΓΣΕΕ όσο και του Εργατικού Κέντρου της περιοχής μας (ΕΚΕ-ΔΑ). Στηρίζουν με «νύχια και με δόντια» αυτή την πολιτική. Στήριξαν χωρίς καν προσχήματα την κυβέρνηση για να περάσει τα μέτρα της τρίτης αξιολόγησης, ακόμα και τον περιορισμό του δικαιώματος της απεργίας! Πριν λίγες μέρες η ΓΣΕΕ έτρεξε στα κρυφά κατά παραγγελία της μεγαλοεργοδοσίας να υπογράψει για άλλη μία χρονιά το πάγωμα των μισθών νομιμοποιώντας τον επαίσχυντο διαχωρισμό σε μισθό 586 ευρώ και τα 511 για κάτω των 25 ετών, για να μην έχει εμπόδια η ανάπτυξη που έρχεται!\nΗ κυβέρνηση ΣΥΡΙΖΑ ΑΝΕΛ έφτασε στο σημείο να επιλέξει την 1Η Μάη για την απελευθέρωση των πλειστηριασμών και των κατασχέσεων για χρέη στις τράπεζες και στο δημόσιο ακόμα και για 500 ευρώ! Είναι καθήκον απέναντι στους εργαζόμενους, στην ιστορία του εργατικού κινήματος, τα συνδικάτα να μπουν μπροστά και να κάνουν πράξη το σύνθημα “κανένα σπίτι στα χέρια τραπεζίτη”.\nΗ κυβέρνηση, υπηρετεί τις επιδιώξεις των επιχειρηματικών ομίλων με την αντιλαϊκή πολιτική που εφαρμόζει. Ταυτόχρονα προωθεί τα συμφέροντά τους και στην ευρύτερη περιοχή της Μεσογείου, παίρνοντας ενεργά μέρος στους επικίνδυνους ιμπεριαλιστικούς σχεδιασμούς του ΝΑΤΟ και της Ευρωπαϊκής Ένωσης, συμμετέχοντας σε πολεμικές νατοϊκές επεμβάσεις ενάντια σε άλλους λαούς, με διακηρυγμένο στόχο τη λεγόμενη “γεωστρατηγική αναβάθμιση της Ελλάδας”.\nΗ κυβέρνηση ΣΥΡΙΖΑ – ΑΝΕΛ μας μπλέκει όλο και πιο πολύ στον καυγά των μονοπωλίων για το μοίρασμα των ενεργειακών πηγών και των δρόμων μεταφοράς τους. Έχει τεράστιες ευθύνες. Όχι μόνο διατηρεί και αναβαθμίζει τη βάση της Σούδας, αλλά μέσα σε μόλις δύο χρόνια γέμισε την Ελλάδα αμερικάνικες νατοϊκές βάσεις!\nΌλη η ανατολική Μεσόγειος έχει γίνει πεδίο πολεμικών ετοιμασιών, απόρροια των εξορύξεων πλουτοπαραγωγικών πηγών από μονοπωλιακούς ομίλους. Οι πρόσφυγες εγκλωβισμένοι στην Τουρκία και στα νησιά του Αιγαίου προσπαθούν να βρουν διέξοδο στην Ευρώπη. Γέμισε με πνιγμένους πρόσφυγες το Αιγαίο. Το κράτος-δολοφόνος, το Ισραήλ, συνεχίζει την σφαγή αμάχων. Η Τουρκία μπήκε στο Αφρίν και απειλεί το Αιγαίο, ενώ η ελληνική κυβέρνηση καθησυχάζει τον λαό.\nΈχεις εμπειρία. Γράψου στο σωματείο σου. Δυνάμωσε την δύναμη σου.\nΌσο η εργοδοσία μας βρίσκει μόνους το αποτέλεσμα είναι προδιαγεγραμμένο.\nΈξω η Ελλάδα από ΝΑΤΟ και ΕΕ. Να κλείσουν οι βάσεις του θανάτου. Να γυρίσουν τώρα πίσω ελληνικά πλοία, αεροπλάνα, στρατιωτικές αποστολές εκτός συνόρων.\nΑυξήσεις σε μισθούς και μεροκάματα. Κανένας εργαζόμενος χωρίς ΣΣΕ, κανένας κάτω από 751 βασικό μισθό, κανένας ανασφάλιστος, μέτρα προστασίας υγείας και ασφάλειας στους χώρους δουλειάς.\nΝομοθετική κατοχύρωση της κυριακάτικης Αργίας. Κατάργηση όλων των νόμων που απελευθερώνουν το ωράριο.\nΌλοι στην απεργιακή συγκέντρωση 01 ΜΑΗ 10πμ πλ. Ηρώων Ελευσίνας.\nΤο πρωί του Σαββάτου, οι ιμπεριαλιστικές δυνάμεις των ΗΠΑ - Βρετανίας - Γαλλίας εξαπέλυσαν επίθεση ενάντια στη Συρία. Η επίθεση αυτή βασίστηκε σε διάφορα προσχήματα (όπως η εισβολή στο Ιράκ για τα ακόμα άφαντα όπλα του Σαντάμ). Γίνεται με τη στήριξη και ανοχή της υπόλοιπης λυκοσυμμαχίας των ΝΑΤΟ - ΕΕ και κυβερνήσεων που υποκρίνονται τους "Πόντιους Πιλάτους", ανοίγοντας το δρόμο για τη νέα σφαγή.\nΑλληλεγγύη στους Εργαζόμενους της Carrefour\nΟι Εργαζόμενοι και τα Συνδικάτα στο Εμπόριο από την Ελλάδα εκφράζουμε την στήριξη και αλληλεγγύη μας στους εργαζόμενους της πολυεθνικής Carrefour στον συνεχιζόμενο αγώνα τουςενάντια στα σχέδια της εταιρίας για χιλιάδες απολύσεις σε Γαλλία και Βέλγιο.\nΗ πολυεθνική ανακοίνωσε πριν λίγους μήνες 2.400 απολύσεις στη Γαλλία και 1.200 στο Βέλγιο (με τη μέθοδο της δήθεν «εθελούσιας εξόδου») για να διασφαλίσει κεφάλαια για νέες επενδύσεις και ανάπτυξη της κερδοφορίας της εταιρείας.\nΟι εργαζόμενοι στη Γαλλία προχωρούν σεαπεργία και νέες κινητοποιήσεις το τριήμερο 30 Μαρτίου με 1η Απρίλη. Η κινητοποίηση αυτή έρχεται σαν συνέχεια μικρότερων κινητοποιήσεων σε καταστήματα σε όλη τη χώρα τις προηγούμενες εβδομάδες αλλά και τη διαμαρτυρία μπροστά στην έδρα της πολυεθνικής στη Γαλλία στις αρχές του Μάρτη.\nΣε όλη την Ευρώπη οι εργαζόμενοι δέχονται την επίθεση των εργοδοτών με μειώσεις μισθών, κατάργηση δικαιωμάτων και απολύσεις για την κερδοφορία των επιχειρηματικών ομίλων. Η Carrefour όπως και όλα τα ευρωπαϊκά μονοπώλια αξιοποιούν το αντεργατικό νομοθετικό πλαίσιο της Ευρωπαϊκής ένωσης, η οποία είναι μια ένωση των μονοπωλίων και των ιμπεριαλιστών.\nΕίναι χαρακτηριστικό ότι η διοίκηση της πολυεθνικής επικαλείται τις συνθήκες ανταγωνισμού από άλλα παγκόσμια μονοπώλια του εμπορίου και τα συμφέροντα της εταιρίας για να δικαιολογήσει τις απολύσεις. Όμως εργαζόμενοι και πολυεθνικές δεν έχουν κοινά συμφέροντα. Οι εργαζόμενοι παράγουν τον πλούτο και τα κέρδη των πολυεθνικών και δεν πρέπει να δεχτούν καμιά θυσία για τα συμφέροντα των εργοδοτών.\nΟι μεγάλοι όμιλοι έχουν βοηθό σε αυτές τις προσπάθειες δυνάμεις μέσα στα συνδικάτα που αποδέχονται ως αιτήματα των εργαζομένων την «ανάπτυξη», την «ανταγωνιστικότητα» και την κερδοφορία των πολυεθνικών. Σε αυτή την κατεύθυνση καλλιεργούν την αναμονή, τη μοιρολατρία και την ηττοπάθεια στους εργαζόμενους.\nΕκφράζουμε την αλληλεγγύη μας στους εργαζόμενους των Carrefour και στηρίζουμε τον αγώνα των εργαζομένων για την προστασία των δουλειών τους.\nΣΥΝΔΕΣΜΟΣ ΥΠΑΛΛΗΛΩΝ ΕΜΠΟΡΙΚΩΝ ΚΑΤΑΣΤ/ΤΩΝ ΚΑΙ ΙΔ/ΚΩΝ ΕΠΙΧΕΙΡΗΣΕΩΝ ΠΕΙΡΑΙΑ\nΣΩΜΑΤΕΙΟ ΙΔΙΩΤΙΚΩΝ ΥΠΑΛΛΗΛΩΝ ΚΑΙ ΕΜΠΟΡΟΥΠΑΛΛΗΛΩΝ Δ. ΑΤΤΚΗΣ\nΚαταγγέλλουμε την απαράδεκτη ενέργεια της εργοδοσίας “PRAKTIKER” να χαρακτηρίσει σε διαφημιστικό φυλλάδιο την απεργία ως πρόβλημα και ταλαιπωρία. Χαρακτηριστικά σημειώνει «με το ποδήλατο οι απεργίες δεν σας αγγίζουν… αφού το ποδήλατο δεν απεργεί».\nΣτόχος της εταιρείας είναι να καλλιεργήσει την λογική ότι οι αγώνες δεν φέρνουν αποτελέσματα αλλά είναι και κάτι το οποίο οι εργαζόμενοι πρέπει να αποφεύγουν και όχι να επιδιώκουν. Η εργοδοσία απευθύνεται τόσο στους εργαζόμενους της εταιρείας όσο και στους εργαζόμενους πελάτες.\nΚαλούμε όλους τους εργαζόμενους να βγάλουν συμπεράσματα. Η εργοδοσία μαζί με την κυβέρνηση ΣΥΡΙΖΑ-ΑΝΕΛ και με τις ευλογίες της Ευρωπαϊκής Ένωσης βάζουν στο στόχαστρο το δικαίωμα στην απεργία. Μάλιστα η κυβέρνηση με νόμο που ψηφίστηκε ανοίγει τον δρόμο για την κατάργηση του δικαιώματος της απεργίας.\nΗ απεργία πάντα ήταν όπλο των εργαζομένων, μέσο πίεσης και διεκδίκησης. Με την απεργία ως μορφή πάλης σταματάει η παραγωγή, δεν βγάζουν κέρδος τα αφεντικά. Αυτός είναι και ένας από τους λόγους που την πολεμούν με νύχια και με δόντια.\nΚαλούμε τους συναδέλφους να δώσουν την καλύτερη απάντηση στην εργοδοσία και συνολικά στο κεφάλαιο, τις κυβερνήσεις, την Ευρωπαϊκή Ένωση. Να δυναμώσουν το επιχειρησιακό και το κλαδικό σωματείο τους. Απαιτούμε να αποσύρει τώρα η "PRAKTIKER" το συγκεκριμένο φυλλάδιο.\nΤο πρωί του Σαββάτου, οι ιμπεριαλιστικές δυνάμεις...\nΑλληλεγγύηστους Εργαζόμενους της Carrefour Οι Εργ...\nΔΕΛΤΙΟ ΤΥΠΟΥ Καταγγέλλουμε την απαράδεκτη ενέργε...


Χρονιά… Κόλαση: Επέζησε από καρκίνο στον εγκέφαλο, σηψαιμία, μηνιγγίτιδα και κορονοϊό - Sputnik Ελλάδα\n09:01 27 ΦΕΒΡΟΥΑΡΙΟY 2021\n22:55 05.02.2021 (ΕΝΗΜΕΡΩΘΗΚΕ 23:05 05.02.2021) Λήψη σύντομου url\n«Γιατί συμβαίνουν όλα σε μένα; Δεν καταλαβαίνω. Νιώθω σαν να τα έχω όλα» εξομολογείται ο Nathan Cummings και ποιος να τον κατηγορήσει.\nΤο 2020 ήταν για εσένα μία πολύ δύσκολη χρονιά λόγω των επιπτώσεων της πανδημίας του κορονοϊού τόσο στην τσέπη σου, όσο και στην ψυχική σου υγεία;\nΣίγουρα θα αναθεωρήσεις μόλις διαβάσεις την ιστορία του Nathan Cummings, ο οποίος πλησίασε όσο πιο κοντά γίνεται σε αυτό που λέμε, μια χρονιά… Κόλαση. Ευτυχώς ωστόσο κάνοντας επίδειξη ανεξάντλητης δύναμης, όχι μόνο δεν κάηκε, αλλά βγήκε από τη σοβαρή περιπέτειά του ακόμα πιο δυνατός, δηλώνοντας ευγνώμων που απλά παραμένει ζωντανός.\nΚαι πώς όχι όταν «χτυπήθηκε» από καρκίνο στον εγκέφαλο, σηψαιμία, μηνιγγίτιδα, αλλά και κορονοϊό, συντρίβοντας όλες τις πιθανότητες που ήταν εναντίον του για να κρατηθεί στη ζωή, όχι μία, όχι δύο, όχι τρεις, αλλά… τέσσερις φορές κατά τις οποίες ακροβάτησε στο χείλος του θανάτου.\nΟι γιατροί διέγνωσαν αρχικά στον 24χρονο Βρετανό όγκο στον εγκέφαλο, διαπιστώνοντας ότι είχε μεγαλώσει μαζί του για όλη του τη ζωή, αφού είχε χάσει την ισορροπία του εν ώρα εργασίας το 2019.\nΤελικά, η λοίμωξη που πίστευαν στο αυτί αποδείχθηκε κακοήθης όγκος στο μέγεθος μιας μπάλας πινγκ πονγκ.\nΗ διάγνωση έγινε, μάλιστα, ενώ βρισκόταν ήδη σε προχωρημένο στάδιο και ο όγκος, που απαντάται συχνότερα σε παιδιά, είχε φθάσει τα 5 εκατοστά, με αποτέλεσμα οι γιατροί του Royal Preston Hospital να τον βάλουν εσπευσμένα στο χειρουργείο, αφαιρώντας το 90% του μυελοβλαστώματος σε μια επικίνδυνη επέμβαση για τη ζωή του.\nΗ οικογένεια του Nathan προετοιμάστηκε μάλιστα για το χειρότερο, αφού οι γιατροί τούς προειδοποίησαν ότι «πιθανότατα δεν θα αφαιρούσαν καν τον όγκο», αφού είχε μεγαλώσει πολύ βαθιά στον εγκέφαλό του.\nΤους είπαν επίσης ότι ακόμα και αν επιβίωνε της επέμβασης, πιθανότατα θα ήταν όχι μόνο παράλυτος, αλλά θα είχε χάσει την ικανότητά του να μιλάει.\nΜόνο που ο 24χρονος, όχι απλά βγήκε ζωντανός από την οκτάωρη επέμβαση, αλλά κατάφερε να περπατήσει μέσα σε μόλις δύο ημέρες, αναγκάζοντας τους γιατρούς να… ψελλίσουν «θαύμα».\nΤα χειρότερα ωστόσο δεν είχαν έρθει ακόμα για τον Nathan, καθώς η ζωή αποφάσισε πως δεν του είχε δείξει ακόμα το σκληρότερο πρόσωπό της. Στις 30 Δεκεμβρίου, ανήμερα των 24ων γενεθλίων του, παραλίγο να πεθάνει από μηνιγγίτιδα…\nΚαι σαν να μην έφθανε αυτό, προσβλήθηκε από σηψαιμία, ενώ υποβαλλόταν σε χημειοθεραπείες μεταξύ Ιανουαρίου και Μαρτίου.\nΤον περασμένο μήνα, η μηνιγγίτιδα τού «χτύπησε» ξανά την πόρτα, πριν τον «επισκεφθεί», μέσα σ' όλα και ο κορονοϊός.\nΜόνο που ο Nathan δεν «παραδόθηκε», παρά τα τόσα χτυπήματα της μοίρας, ποτίζοντας το δέντρο της προσμονής με ελπίδα και αισιοδοξία.\nΠροτρέπει μάλιστα και όλους όσοι αντιμετωπίζουν δυσκολίες «να μην το βάλουν ποτέ κάτω».\n«Ήταν μια πολύ δύσκολη περίοδος γιατί μου συνέβησαν τα πάντα και αρρώσταινα όλη την ώρα. Υπάρχουν μέρες που νιώθω λίγο αδιαθεσία και το μυαλό μου αρχίζει να "τρέχει" γιατί δεν ξέρω πόσο κακό θα είναι» εκμυστηρεύεται ο νεαρός από το Μπλάκπουλ.\nΑφού χαρακτηρίζει, δε, τη χρονιά που πέρασε «Κόλαση», και τον κορονοϊό ως το πιο… ελαφρύ που αντιμετώπισε ξεπερνώντας τον σε μόλις τέσσερις μέρες, εκφράζει την απολύτως δικαιολογημένη και άκρως ανθρώπινη αγανάκτησή του.\n«Δεν ξέρω πότε θα έρθει η επόμενη ασθένεια. Γιατί συμβαίνουν όλα σε μένα; Δεν καταλαβαίνω. Νιώθω σαν να τα έχω όλα» αναφέρει και ποιος να τον κατηγορήσει.\n«Θέλω οι άνθρωποι να γνωρίζουν ότι δεν πρέπει ποτέ να τα παρατήσουν και να συνεχίζουν», είναι το μήνυμά του, σε μια προσπάθεια να αποτελέσει το εφαλτήριο και για άλλους συνανθρώπους του να «βάλουν χέρι» στην απύθμενη δεξαμενή δύναμης που έχει στην ψυχή του…\nΟ Nathan υποβλήθηκε σε 30 ακτινοθεραπείες για πέντε ημέρες την εβδομάδα και δύο χημειοθεραπείες προτού προσβληθεί από μηνιγγίτιδα για δεύτερη φορά λίγο μετά τα Χριστούγεννα.\nΣύμφωνα με τη γιαγιά του δεν μπορούσε καν να την αναγνωρίσει και νόμιζε ότι είχε υποστεί εγκεφαλικό.\n«Ήταν η πιο δύσκολη χρονιά που μπορούσε να περάσει ποτέ, αλλά ήταν τόσο δυνατός και είμαι τόσο περήφανος γι' αυτόν. Προσευχόμουν γι' αυτόν κάθε βράδυ. Και έχουμε οικογένεια, φίλους και ξένους σε όλο τον κόσμο που προσεύχονται γι' αυτόν» ανέφερε από την πλευρά του εργαζόμενος στο νοσοκομείο του Μπλάκπουλ «Βικτώρια», όπου ο Nathan πέρασε μεγάλο μέρος της ζωής του τον περασμένο χρόνο.\nΠλέον υποβάλλεται σε εξετάσεις κάθε τρεις μήνες για να δουν οι γιατροί αν ο όγκος στον εγκέφαλο έχει αυξηθεί, ενώ εάν δεν υποτροπιάσει εντός πέντε ετών, οι πιθανότητες επιβίωσής του θα εκτοξευθούν…\nνοσοκομείο, Βρετανία, κορονοϊός, COVID-19, καρκίνος


zoornalistas: Ο Γιάννης Κουρτάκης κατοχύρωσε τον τίτλο της «Απογευματινής»\nΟ Γιάννης Κουρτάκης κατοχύρωσε τον τίτλο της «Απογευματινής»\nΗ Γενική Γραμματεία Εμπορίου έκανε δεκτή, χθες, την αίτηση που είχε κάνει ο εκδότης των Παραπολιτικών από τον περασμένο Ιούλιο, για την κατοχύρωση του τίτλου της ιστορικής.. εφημερίδας «Απογευματινή». Κάτι παραπάνω από έναν χρόνο μετά τον πλειστηριασμό, από την Εθνική Τράπεζα, των σημάτων που είχε στην κατοχή της η «Εκδόσεις Απογευματινή Α.Ε.». Σύμφωνα με το tmdn.org, του Γραφείου Διανοητικής Ιδιοκτησίας της Ευρωπαϊκής Ένωσης, είναι ήδη σε ισχύ και μια τρίμηνη περίοδος για ενστάσεις από τρίτους.\nΗ Απογευματινή, μια από τις παραδοσιακές κεντροδεξιές εφημερίδες, πρωτοκυκλοφόρησε το 1952 από τον Νάσο και τον Σάκη Μπότση. Το τελευταίο της φύλλο εκδόθηκε το 2010, λόγω χρεών και μη καταβολής δεδουλευμένων στους εργαζόμενους από τον τότε ιδιοκτήτη της, Κώστα Σαραντόπουλο. Είναι ένας βαρύς και με ιστορία τίτλος.\nΜένει να δούμε τι σκέφτεται ο Γιάννης Κουρτάκης και αν θα αποφασίσει να μπει και στην καθημερινή αγορά του Τύπου. Η έκδοση των Παραπολιτικών πάντως θεωρείται επιτυχημένη με την εφημερίδα να βρίσκεται στις πρώτες θέσεις των Σαββατιάτικων κυκλοφοριών. - πηγή: e-tetradio


Μοσχαρίσιο φιλέτο με πολέντα παρμεζάνας - NIKOS PATSIORAS\nΜοσχαρίσιο φιλέτο με πολέντα παρμεζάνας\nΜοσχαρίσιο φιλέτο με πολέντα παρμεζάνας, φρέσκα αρωματικά μανιτάρια, πράσινα σπαράγγια & σάλτσα από καραμελωμένα κρεμμυδάκια & μαυροδάφνη\n8 φιλέτα μοσχαρίσια καθαρισμένα των 220 γρ.\n4 κλωνάρια Μελισσόχορτο\n125 γρ πολέντα\n125 γρ παρμεζάνα\n16 πράσινα σπαράγγια\n150 γρ κανθαρέλες\n1 μικρή μαύρη τρούφα\n250 γρ.κρεμμυδάκια στιφάδου\nΑν έχετε συσκευή vacuum και roner , τοποθετείτε τα φιλέτα στις ειδικές σακούλες για vacuum με το ελαιόλαδο, το σκόρδο, τα αρωματικά χοντροκομμένα και ακολουθείτε τα παρακάτω βήματα. Εναλλακτικά μαρινάρετε με τα παραπάνω υλικά και συντηρείτε στο ψυγείο εως ότου τα χρησιμοποιήσετε.\nΚλείνετε τις σακούλες αεροστεγώς στην συσκευή vacuum & βάζετε στο roner στους 55 βαθμούς Κελσίου για 1 ώρα. Κατόπιν κρυώνετε σε νερό με πάγο και διατηρείτε τις σακούλες vacuum στο ψυγείο μέχρι να τα χρησιμοποιήσετε.\nΑλατοπιπερώνετε το κρέας και σωτάρετε σε ελαιόλαδο μέχρι που να πάρει χρώμα από όλες τις πλευρές. Για να δώσετε καλύτερη γεύση προσθέτετε στο τηγάνι βούτυρο, 1-2 σκελίδες σκόρδο & κλωνάρια από δεντρολίβανο και θυμάρι βρέχοντας συνεχώς τα φιλέτα με ένα κουτάλι με το βούτυρο μέχρι να γίνει αυτό noisette (arroser). Συνεχίζετε ψήνοντας στον βαθμό που θέλετε τα φιλέτα ενώ αν χρειαστεί τελειώνετε στον φούρνο.\nΣε ένα κατσαρολάκι τοποθετείτε το γάλα μαζί με αλατοπίπερο και μοσχοκάρυδο και αφήνετε μέχρι να πάρει βράση.\nΚατόπιν προσθέτετε την πολέντα, το βούτυρο και ανακατεύετε συνεχώς με σύρμα μέχρι να πήξει το μείγμα. Ρίχνετε στην συνέχεια την παρμεζάνα συνεχίζοντας το ανακάτεμα μέχρι να λιώσει το τυρί και να γίνει το μείγμα σφιχτό.\nΑπλώνετε την πολέντα σε ταψί με λαδόκολα και αφήνετε να κρυώσει. Κατόπιν τοποθετείτε στο ψυγείο εως ότου κρυώσει καλά.\nΚόβετε σε σχήμα της αρεσκείας σας και τηγανίζετε σε φρυτέζα μέχρι να ψηθεί καλά και να πάρει χρώμα. Σερβίρετε αμέσως ζεστή.\nΚαθαρίζετε τα μανιτάρια και κόβετε σε μικρές φέτες.\nΣωτάρετε σε δυνατή φωτιά με ελαιόλαδο και θυμάρι μέχρι να πάρουν χρώμα.\nΠροσθέτετε λίγο βούτυρο, ψιλοκομμένο κρεμμύδι, σκόρδο, μαιντανό, σχοινόπρασο και αλατοπίπερο συνεχίζοντας το σωτάρισμα για λίγο ακόμα.\nΣτο σερβίρισμα κόβετε την τρούφα σε πολύ λεπτές φέτες και γαρνίρετε το πιάτο.\nΑφαιρείτε τους πάτους και καθαρίζετε τα σπαράγγια με αποφλοιωτή.\nΒράζετε σε αλατισμένο νερό, προσέχωντας να παραμείνουν τραγανά.\nΚρυώνετε σε πάγο με νερό και κατόπιν σουρώνετε.\nΣωτάρετε σε λίγο ελαιόλαδο αλατοπιπερώνετε και σερβίρετε.\nΓια την Σάλτσα Μαυροδάφνη\nΣε κατσαρολάκι τοποθετείτε την ζάχαρη και ζεσταίνετε μέχρι να γίνει καραμέλα, προσέχοντας γιατί από ένα σημείο και μετά καίγεται πολύ εύκολα.\nΠροσθέτετε τα κρεμμυδάκια αφού τα έχετε καθαρίσει, τα αρωματικά, τα μπαχαρικά και αφήνετε να καραμελώσουν λίγο.\nΚατόπιν ρίχνετε την Μαυροδάφνη, την φλούδα πορτοκαλιού και αφήνετε να σιγοβράσει εώς ότου είναι έτοιμα τα κρεμμυδάκια.\nΑνακατεύετε την Demi Glace με τα καραμελωμένα κρεμμυδάκια, λίγο από το σιρόπι τους και αφήνετε να βράσει και να γλασάρει η σάλτσα.\nΜοντάρετε στο τέλος με λίγο βούτυρο.


Blog-Νέα-Ειδήσεις - AirPhoto.gr\nΑΝΑΝΕΩΣΗ πληροφοριών: 6 Σεπτ. 2021 Περιληπτικά: Λειτουργούμε κανονικά, με τηλε-εργασία και φυσική παρουσία. Υπάρχουν ακόμη μικρές καθυστερήσεις στην παράδοση αεροφωτογραφιών αρχείου, μόνο της περιόδου προ 2000. Αναλυτικά: Οι αναζητήσεις για δορυφορικές λήψεις (2000-2003, 2003-2011, [...]\nΠώς βρίσκω συντεταγμένες σε Ηλεκτρονικό Υπολογιστή. Ειναι εύκολο! Βρες το σημείο που θέλεις στο google maps ( https://maps.google.com ) Μετά: 1. Ίσως είναι πιο εύκολο να βλέπεις και μια πρόσφατη δορυφορική εικόνα. Πάτησε κάτω αριστερά [...]\nΠανοραμική αεροφωτογραφία της Ελάνης στην Κασσάνδρα Χαλκιδικής, η οποία καλύπτει όλο το οπτικό πεδίο, σε κάθε κατεύθυνση. Μπορεί να ληφθεί από ύψος ως 120 μέτρα από το έδαφος. Κινήσου ελεύθερα παντού, με το ποντίκι σου. [...]\nΟι μικρότερες σκιές της χρονιάς είναι τον Ιούνιο, με τον ήλιο ψηλά ακόμη και στις 78 μοίρες. Την ίδια στιγμή ο τουρισμός ετοιμάζεται για την high season του κι όλοι στα ξενοδοχεία ασχολούνται με το [...]\nΔες ηλεκτρονικά τους δασικούς χάρτες που έχουν ήδη αναρτηθεί στο Κτηματολόγιο, στο παρακάτω link: http://gis.ktimanet.gr/wms/forestsuspension/default.aspx\nΠάρθηκαν 535 φωτογραφίες και αεροφωτογραφίες από διάφορα ύψη και γωνίες. Διαλέξαμε 61 για την πρώτη φάση. Τέσσερις ημέρες επεξεργασίας στις επιμέρους φωτογραφίες. Μία ημέρα για την ένωση, πολλές προσπάθειες με διάφορες παραμέτρους για να βρεθούν [...]\nΠροσοχή: Το παρακάτω άρθρο γράφτηκε το 2017 και αφορά τον Ελληνικό κανονισμό. Από 1/1/2021 σταδιακά ξεκινά να ισχύει Ευρωπαϊκός κανονισμός με ουσιαστικές διαφοροποιήσεις. Σταδιακά πολλά από τα παρακάτω μπορεί να μην ισχύουν. Στο άρθρο αυτό [...]\nSince we probably got one of the first DJI Phantom PRO drones in Greece, here's a 20mpx DNG from Phantom 4 PRO's camera (FC6310), so that you can judge for yourself. All settings are on [...]\nΑν η ερώτηση αφορά δορυφορικές φωτογραφίες αρχείου, συνήθως βρίσκουμε αεροφωτογραφίες των τελευταίων 3 μηνών. Ίσως λίγο πιο πρόσφατες αν είμαστε τυχεροί ή λίγο παλαιότερες. Για αεροφωτογραφίες αεροπλάνου, εξαρτάται από το σημείο. Υπάρχουν σημεία που φωτογραφήθηκαν [...]\nΌχι, δεν έχει προσγειωθεί πάνω στο κλαδί, είναι απλώς η γωνία λήψης! Το "τερατάκι" μας συνοδεύουν τα χαρακτηριστικά χρώματα του φθινοπώρου. Με ευχαριστίες στη Μαρία για τη λήψη!\nΤο λεκανοπέδιο από την Πετρούπολη. 360 μοίρες (εναέρια).\nΠανοραμική άποψη της Πετρούπολης και του λεκανοπεδίου Αττικής, από το λόφο Αγίου Δημητρίου Πετρούπολης. Θα χρειαστεί λίγη ώρα για να φορτώσει. Δυνατότητα zoom κάτω αριστερά ή με τον τροχό του ποντικού.\nΑεροφωτογραφίες στο βαγόνι του μετρό στη ΔΕΘ.\nΟι αεροφωτογραφίες (και κάποιες από τις φωτογραφίες) στο βαγόνι του μετρό Θεσσαλονίκης, στην 81η ΔΕΘ έχουν υπογραφή airphoto. Το ίδιο και πολλές από αυτές που παρουσιάζονται στο συνοδευτικό βίντεο μέσα στο βαγόνι. Η Διεθνής Έκθεση [...]\nΠανοραμική αεροφωτογραφία 360 μοιρών στην Πυλαία\nΕξερεύνησε μια πανοραμική λήψη περιοχής της Πυλαίας Θεσσαλονίκης. Κινήσου ελεύθερα παντού, με το ποντίκι σου. Με κλικ στο τετραγωνάκι κάτω δεξιά την βλέπεις σε πλήρη οθόνη. Μεγέθυνση με τη ροδέλα του ποντικιού ή με την [...]\nΕργοτάξιο μετρό Θεσσαλονίκης, Βούλγαρη.\nΤο θερμόμετρο αγγίζει τους 40 βαθμούς. Τα μοτέρ ζεσταίνονται στο όριο τους. Ο ιδρώτας τρέχει. Το GPS υπερθερμαίνεται. Η λήψη γίνεται αναγκαστικά μεσημέρι, ώστε οι πολυκατοικίες να μην δημιουργούν σκιά. Το αποτέλεσμα είναι δικαίωση των [...]\nΚύμη Εύβοια, πανοραμική αεροφωτογραφία 360\nΠανοραμική αεροφωτογραφία της Κύμης στην Εύβοια η οποία καλύπτει όλο το οπτικό πεδίο, σε κάθε κατεύθυνση. Μπορεί να ληφθεί από ύψος ως 120 μέτρα από το έδαφος. Κινήσου ελεύθερα παντού, με το ποντίκι σου. Με [...]\nΕίναι πολύ ευχάριστο να ανακαλύπτεις τυχαία ότι μια αεροφωτογραφία σου έχει γίνει εξώφυλλο! (η συγκεκριμένη λήψη έγινε από αεροσκάφος CESSNA) Το πρωτότυπο (σε χαμηλή ανάλυση) City of Skiros, Greece, aerial view [...]\nΑνω Σκοτίνα, Πιερία, πανοραμική αεροφωτογραφία\nΠανοραμική αεροφωτογραφία, η οποία καλύπτει 360 μοίρες, σε κάθε κατεύθυνση. Μπορεί να ληφθεί από ύψος ως 120 μέτρα από το έδαφος. Κινήσου ελεύθερα παντού, με το ποντίκι σου. Με κλικ στο τετραγωνάκι κάτω δεξιά την [...]\nThat film look…\naerial_video, News, Post_production\nWhat makes a modern, digital, crisp, shinning shot have that "cinematic" look?1st half is the original shot,2nd half our cinematic transformation. (For even better display you may change the quality to HD).\nΜικρολίμανο (Τουρκολίμανο) Πειραιάς. Αεροφωτογραφία.\nΑεροφωτογραφία του Μικρολίμανου στον Πειραιά.\nΤο πρώτο quadcopter drone\nΤο πρώτο quadcopter που πέταξε με χειριστή ήταν το "ιπτάμενο χταπόδι", το οποίο έφτιαξε το 1922 ο George de Bothezat για τον Αμερικανικό στρατό. Αντίστοιχες, ανεπιτυχείς προσπάθειες έκανε από το 1907 στη Γαλλία ο Louis [...]\nΗ αεροφωτογράφηση υψηλής ανάλυσης, από μια DSLR ή DSLM-MILC, με prime κρυστάλλινο φακό προσφέρει ακριβώς αυτό που καμία μικρή κάμερα δεν μπορεί.Η διαφορά φαίνεται παντού, ακόμη και στις "μικρές" φωτογραφίες που χωράει η οθόνη του [...]\nΑεροφωτογραφίες από ανθισμένες ροδακινιές.\nΠετώντας με το multicopter πάνω από ανθισμένες ροδακινιές. Η άνοιξη σε όλο της το μεγαλείο. […]\nΜετά από 10 χρόνια πτήσεων με Cessna, περάσαμε για πρώτη φορά ΠΑΝΩ από το Ουράνιο Τόξο. Ασημοχώρι Καρδίτσας, στα όρια Θεσσαλίας-Στερεάς.\nΜε λαμπρό ήλιο κι ελαφρύ βοριαδάκι στην πόλη της Κέρκυρας, βγάλαμε μερικές από τις εντυπωσιακότερες αεροφωτογραφίες των τελευταίων ετών. Ένα δείγμα:Για την ευκρίνεια δες το παρακάτω 100%, από αεροπλάνο στα 2.500 πόδια, Focal lenght 33,0 [...]\nΣήμερα, 21 Ιουνίου έχουμε την πιο μικρή σκιά του έτους. Ευκαιρία για αεροφωτογραφίες με ελάχιστες σκιές. (Στην Ελλάδα, λόγω θέσης, δεν έχουμε ποτέ μηδενική σκιά).\nΔείγματα από πρόσφατη αεροφωτογράφηση πλοίου, για λογαριασμό ναυτιλιακής εταιρείας (σε μεσαίο μέγεθος) Η αεροφωτογράφηση έγινε στο Αιγαίο, με ιδιαίτερες καιρικές συνθήκες και δύσκολες συνθήκες φωτισμού, λόγω του ωραρίου και του δρομολογίου του πλοίου. Παρ' όλα [...]\nΔείγμα από αεροβίντεο παραγωγής μας σε ULTRA HD 4k (3840 × 2160) το λεγόμενο 2160p. Απόλυτα σταθερή κίνηση και ρεαλιστικά οριζόντιος ορίζοντας (όχι παραμορφωμένος με καμπύλες όπως κάνουν οι υπερ-ευρυγώνιες κάμερες, σαν να είναι πλάνα [...]\nΔορυφορική καλλιτεχνική αεροφωτογραφία. Η Ελλάδα, με τον ήλιο να δύει, όπως φωτογραφήθηκε στις 9 Μαρτίου του 2015 από την την Ιταλίδα αστροναύτη Samantha Cristoforetti, στο διεθνή διαστημικό σταθμό (ISS) και δημοσιεύτηκε στο λογαριασμό της στο [...]\nΑεροφωτογραφία μας σε όλη την Θεσσαλονίκη\nΑεροφωτογραφία μας με τον Λευκό Πύργο σε όλα τα περίπτερα της Θεσσαλονίκης! (Διαφήμιση για τα 100 χρόνια του μπουκαλιού.)\n10 χρόνια airphoto.gr\n2005-2015. Στις αρχές Μαΐου 2015 συμπληρώσαμε δέκα χρόνια αεροφωτογράφησης στην AirPhoto.gr .Δέκα χρόνια εμπειρότεροι, ενώ στο ίδιο διάστημα οι ψηφιακές φωτογραφικές μηχανές έχουν κάνει άλματα, από τα 2 megapixel τότε, στα 24 & 36 σήμερα!Το [...]\nMYKONOS, Greece time lapse (video reduced to 720p)\nΜύκονος. Δείγμα δυνατοτήτων Φωτογράφησης Μεγάλης Διάρκειας (time-lapse video). Βλέπεις το καλύτερο τμήμα ενός γυρίσματος που κράτησε 11 ώρες. Το πρωτότυπο είναι 4k.2160p (διαθέσιμο μόνο στον πελάτη). Δες το σε HD. Mykonos. A display of time-lapse [...]\nΑεροφωτογραφία Μυλοπόταμου Τσαγκαράδας (Πήλιο)\nΓια την ακρίβεια δεν είναι καν αεροφωτογραφία, είναι ένα frame από 4k aerial video που γυρίστηκε στο Ανατολικό Πήλιο (ν. Μαγνησίας) τον Ιούνιο του 2015.\nΒελτιωμένο site airphoto.gr\nΚαλώς ήλθες!Η νέα έκδοση του Airphoto.gr , η τρίτη μεγάλη αλλαγή του site την τελευταία δεκαετία, είναι γεγονός.Οι αεροφωτογραφίες που βλέπεις έχουν πλέον όλες ανάλυση πλήρους οθόνης (ύψος 1080 pixel).Ταυτόχρονα ενεργοποιήθηκε σελίδα στο facebook (πέρα [...]


16 Μαΐου 2021076\nΕνα ενδιαφέρον spoiler για το τι θα δούμε στη συνέχεια στις «Αγριες Μέλισσες», έδωσε η Ελένη Καρακάση, η οποία υποδύεται τη Ρίζω στη σειρά.\nΗ ηθοποιός, που ήταν καλεσμένη του Γρηγόρη Αρναούτογλου στο «The 2Night Show» μίλησε για την εμπειρία της στην πετυχημένη σειρά του ΑΝΤ1 και αποκάλυψε τι θα δούμε στα επόμενα επεισόδια. Παράλληλα, αναφέρθηκε και στον εκρηκτικό χαρακτήρα της που όπως παραδέχτηκε έχει δημιουργήσει κατά καιρούς ένα αρνητικό κλίμα εναντίον της στον χώρο.\n«Η γλώσσα μου είναι κοφτερή και βαριά. Μου έμεινε η ρετσινιά ότι τα λέω τσεκουράτα. Πιο μικρή έκανα πιο πολλή υπομονή, βέβαια προσπαθώ να αποστασιοποιηθώ και να μιλάω όταν τα βλέπω πιο καθαρά. Αλλά ναι, μου έχει βγει το όνομα ότι “μην την πάρετε γιατί θα δημιουργήσει πρόβλημα στη δουλειά”» είπε η Ελένη Καρακάση.\nΟ Γρηγόρης Αρναούτογλου δεν θα μπορούσε να μη ρωτήσει και για το τέλος της δεύτερης σεζόν των «Άγριων Μελισσών». Τότε, η «Ρίζω» είπε στον παρουσιαστή: «Τρεις δολοφονίες θα συμβούν στο Διαφάνι. Το τι έχει να γίνει, το σενάριο είναι τρέλα. Θα γίνει χαμός. Ό,τι διαβάζω στα σενάρια είναι για εγκεφαλικό!».\n16 Απριλίου 20200284\nΜαύρη επέτειος για τα Τρίκαλα: 16 χρόνια από το τραγικό δυστύχημα με τους μαθητές στο «πέταλο» του Μαλιακού\n27 Σεπτεμβρίου 20200471\nΕΦΕΤ: Ανακαλεί σουβλάκι κοτόπουλο με πιπεριά, λόγω σαλμονέλας\n8 Ιουνίου 20210126


Γλουτοί - μηροί: Ψηλά το ηθικό! - ALEXANDRA-dts\nΓλουτοί – μηροί: Ψηλά το ηθικό!\nΈχω γράψει πολλά άρθρα για τη σύσφιξη. Από τις ερωτήσεις σας βλέπω ότι σας “καίει” πολύ το θέμα. Γυναικείοι μηροί και γλουτοί, λοιπόν, άλλη μια φορά. Οι άνδρες ονειρεύονται τους γυναικείους ποπούς τσουπωτούς και πλούσιους, οι γυναίκες απλώς τους θέλουν σφιχτούς, χωρίς κυτταρίτιδα. “Σφιχτούς χωρίς κυτταρίτιδα”. Δηλαδή, χωρίς πλαδαρό δέρμα, με γρομπαλάκια, που όταν περπατάς μοιάζει με ζελέ. Εφιάλτης, ε; Και μάλιστα αδυσώπητος, αφού τον βλέπουν και αδύνατες γυναίκες, ακόμα και γυναίκες που γυμνάζονται.\nΧαλάρωση και κυτταρίτιδα, είναι δύο καταστάσεις που για να τις πολεμήσετε χρειάζεστε πολλή υπομονή και πειθαρχία. Αν βιάζεστε, ξεχάστε το. Ειδικά στη χαλάρωση, τα αποτελέσματα έρχονται αργά και βασανιστικά. Κι αν κάνετε λάθος γυμναστική, δεν έρχονται ποτέ.\nΗ κυτταρίτιδα έχει άμεση σχέση με τη δίαιτα. Με ένα σωστό διαιτολόγιο καταπολεμώνται οι κατακρατήσεις και το αποθηκευμένο λίπος, βάζεις και λίγη άσκηση και είσαι κομπλέ, που λέμε. Η χαλάρωση όμως, θέλει ένα και μόνο πράγμα: Μυϊκή ανάπτυξη. Που σημαίνει, γυμναστική που να προωθεί την αύξηση της μυϊκής μάζας, πιο απλά, που φτιάχνει μυς.\nΤο τρέξιμο, για παράδειγμα, δεν προσφέρει πολλά στη σύσφιξη…Έκπληξη ε; Και τότε γιατί οι αθλήτριες του στίβου έχουν μυς; Γιατί κάνουν βάρη, κυρίες μου.\nΣε όλα τα αθλήματα υπάρχει και το κομμάτι της ενδυνάμωσης, δηλαδή τα βάρη. Χωρίς αυτά, δεν πάμε πουθενά. Έχετε δει, φαντάζομαι, γυναίκες που τρέχουν συστηματικά, αλλά έχουν κυτταρίτιδα και χαλάρωση. Αυτό συμβαίνει αφενός γιατί δεν κάνουν διατροφή και αφετέρου, γιατί πέρα από το τρέξιμο, δεν κάνουν τίποτε άλλο.\nΓια να γεμίσει (κυριολεκτικά να γεμίσει) το χαλαρωμένο δέρμα, θέλει ανεπτυγμένους μυς. Αν δεν κάνετε σωστή γυμναστική, δεν πρόκειται να δείτε αποτέλεσμα. Εμφανισιακά βεβαίως, γιατί στην καρδιά, στο κυκλοφορικό, στην αυξημένη χοληστερίνη, οποιαδήποτε άσκηση όταν γίνεται πολύ συχνά, κάνει πάντα πολύ καλό.\nΗ χαλάρωση στους μηρούς και τους γλουτούς, θέλει γυμναστική με αντιστάσεις για να καταπολεμηθεί. Κι όταν λέω αντιστάσεις, δεν εννοώ τα μονόκιλα βαράκια που πήρατε δωράκι από το περιοδικό. Εννοώ γυμναστική με μηχανήματα, με trx, με λάστιχα.\nΚαι φυσικά όχι μόνες σας. Με επίβλεψη γυμναστή ή αν είστε εξοικειωμένες, από ενημερωμένα σάιτ στο ίντερνετ.\nΦυσικά, ξεχάστε μηχανήματα, πανάκριβες κρέμες, κουβούκλια με υπέρυθρες ακτίνες, ενέσεις, αμπούλες, βιταμίνες, καλσόν με μικροίνες και άλλες τέτοιες σαχλαμάρες.\nPrevious post: Οι Σαμάνοι του αδυνατίσματος και τα μαντζούνια τους Next post: Αδυνάτισμα 2 μήνες πριν το καλοκαίρι;


Αποκρυπτογραφήθηκε αραβική επιγραφή των Σταυροφόρων\nΔημοσίευση 16 Νοεμβρίου 2011, 12:39 / Ανανεώθηκε 27 Ιουνίου 2013, 14:55\nΜια επιγραφή 800 χρόνων στα αραβικά από τους Σταυροφόρους, που βρέθηκε κοντά στο Τελ Αβίβ, αποκρυπτογραφήκε από Ισραηλινό καθηγητή Αρχαιολογίας.\nΜια επιγραφή 800 χρόνων στα αραβικά από τους Σταυροφόρους, που βρέθηκε κοντά στο Τελ Αβίβ, αποκρυπτογραφήκε από Ισραηλινό καθηγητή Αρχαιολογίας. Πρόκειται για «μια πρωτοφανή ανακάλυψη, γιατί καμιά άλλη επιγραφή στα αραβικά από τους Σταυροφόρους δεν είχε ανακαλυφθεί ποτέ σε όλη την Εγγύς Ανατολή», δήλωσε ο καθηγητής Μοσέ Σαρόν από το Εβραϊκό Πανεπιστήμιο της Ιερουσαλήμ.\n«Πρόσφατα κατάφερα να αποκρυπτογραφήσω τις λέξεις 'Φρειδερίκος ΙΙ, Βασιλιάς της Ιερουσαλήμ 1229 της Μετενσάρκωσης του Κυρίου μας του Μεσσία' γραμμένες στα αραβικά και χαραγμένες σε ένα κομμάτι γκρι μάρμαρο σε κτίριο στην περιοχή του Τελ Αβίβ», εξήγησε ο καθηγητής.\nΌμως ο Φρειδερίκος αφού ολοκλήρωσε την οχύρωση του λιμανιού και πριν καταφύγει στα όπλα, διαπραγματεύτηκε με τον σουλτάνο της Αιγύπτου αλ Καμίλ συμφωνία με την οποία οι Φράγκοι επανέκτησαν τον έλεγχο της Ιερουσαλήμ, της Ναζαρέτ, της Βηθλεέμ και των περιχώρων.\n«Φίλος των μουσουλμάνων και θαυμαστής του ισλαμικού πολιτισμού, ο Φρειδερίκος ΙΙ ήταν ο μόνος Σταυροφόρος που πέτυχε το στόχο του χωρίς να χυθεί ούτε μια σταγονα αίμα», υπογράμμισε ο καθηγητής Σαρόν.


Super League Κίνας (21/09): Με το 2.15 από ημίχρονο • Bet-planet.gr\nSuper League Κίνας (21/09): Με το 2.15 από ημίχρονο\nΑγωνιστική δράση στην Α' κατηγορία Κίνας με τέσσερις αναμετρήσεις\nΓκουανγκτζού Εβεργκράντε - Χέναν Γιανιέ: Συνέχισε με νίκη η Γκουανγκτζού Εβεργκράντε στο πρωτάθλημα, με 2-1 απέναντι στην Σαντόνγκ Λουνένγκ. Η ομάδα του Καναβάρο απέκτησε προβάδισμα στο 41ο λεπτό ενώ διπλασίασε τα τέρματα της με τον Έλκεσον στο 69ο. Σταθερά στην 1η θέση βρίσκεται η ομάδα του Ιταλού κόουτς με ρεκόρ 27-9 και 28 βαθμούς. Νίκη και για το FA Cup πήρε η Εβεργκράντε με 2-0 απέναντι στην Χέναν Γιανιέ. Εκτός ο βασικός Λουό (αμυντικός).\nΆλλη μία ήττα, αυτή την φορά με 3-1 δέχθηκε η Χέναν Γιανιέ, αυτή την φορά απέναντι στην Σεντζέν. Πραγματοποίησε τραγικό πρώτο μέρος ενώ το μόνο που κατάφερε στο δεύτερο ημίχρονο ήταν να μειώσει το σκορ με τον Μπασογκόγκ στο 75ο λεπτό. Βρίσκεται σταθερά στην τελευταία θέση του βαθμολογικού πίνακα με ρεκόρ 13-27 και 6 βαθμούς ενώ δύο μέρες πριν δέχθηκε και αποκλεισμό από τους «16» του FA Cup, με 2-0 από τον σημερινό της αντίπαλο. Εκτός ο βασικός Γουεντάο (μέσος).\nΕκτίμηση: Ξεκάθαρο προβάδισμα για τους γηπεδούχους που ξέρουν να παίρνουν αποτελέσματα ακόμα και απέναντι σε δυνατούς αντιπάλους. Από την άλλη πλευρά, η Χέναν δεν μπορεί να βρει ισορροπία στο παιχνίδι της αλλά και ούτε σταθερότητα. Άσος & Over 2.5 σε απόδοση 1.70.\nΣεντζέν - Σαντόνγκ Λουνένγκ: Επιτέλους νίκη μετά από δύο ανεπιτυχή αποτελέσματα πήρε η Σεντζέν, με 3-1 απέναντι στην Χέναν Γιανιέ πραγματοποιώντας εκπληκτικό πρώτο ημίχρονο όπου και σκόραρε όλα τα γκολ που πέτυχε στον αγώνα. Ανέβηκε στην 5η θέση του βαθμολογικού πίνακα με ρεκόρ 16-16 και 14 βαθμούς. Για τον θεσμό του FA Cup δέχθηκε τον αποκλεισμό από την Γιανγκσού Σαϊντί με 2-0 δίχως να πείσει με την εμφάνιση της. Δεν υπάρχουν απουσίες για τους «τυπικά» γηπεδούχους.\nΔεν βρίσκεται σε καθόλου καλή αγωνιστική κατάσταση η Σαντόνγκ Λουνένγκ που και αυτή την φορά έμεινε μακριά από τις νίκες, δεχόμενη ήττα με 2-1 από την πρωτοπόρο Εβεργκράντε. Το μόνο που κατάφερε ήταν να μειώσει και να διαμορφώσει το τελικό αποτέλεσμα με γκολ του Γου στο 86ο λεπτό, πλέον η ομάδα του Λι βρίσκεται στην 3η θέση με ρεκόρ 15-10 και 17 βαθμούς. Εκτός ο τιμωρημένος και βασικός Λιν (μέσος).\nΕκτίμηση: Αμφίρροπη η συγκεκριμένη αναμέτρηση. Οι δύο ομάδες δεν έχουν καταφέρει να πείσουν με τις εμφανίσεις τους στο πρωτάθλημα καθώς δείχνουν να έχουν αμυντικά κενά τα οποία με κάθε ευκαιρία εκμεταλλεύεται ο αντίπαλος. Δεν θα μπλέξουμε περαιτέρω, NO BET.\nΣανγκάι Σένουα - Γιανγκσού Σαϊντί: Άλλη μία ισοπαλία για την Σανγκάι Σένουα στο πρωτάθλημα, αυτή την φορά με 1-1 απέναντι στην Ντάλιαν Προ. Αρκετά ισορροπημένη αναμέτρηση με την ομάδα του Τσοί να βρίσκει απάντηση με γκολ του Μπι στο 86ο λεπτό. Αποκεισμό στα πέναλτι δέχθηκε στο FA Cup, απέναντι στην Γκουαντζού, από τον ερχόμενο αγώνα θα λείψουν οι σημαντικοί Κιάν (μέσος) και Κιμ (μέσος).\nΔεύτερη συνεχόμενη ισοπαλία και για την Γιανγκσού Σαϊντί, με 3-3 απέναντι στην Γκουαντζού Ρ&Φ για το πρωτάθλημα. Ματς «ροντέο» το συγκεκριμένο, η «αρμάδα» Ολραουί δέχθηκε γκολ «μαχαιριά» στο 92ο λεπτό όπου και της στέρησε τους τρεις βαθμούς της νίκης. Μεσοβδόμαδα, πήρε την πρόκριση στην επόμενη φάση του FA Cup, νικώντας με 2-0 την Σεντζέν. Εκτός οι αναπληρωματικοί Ζανγκ (μέσος) και Γιάνγκ (αμυντικός).\nΕκτίμηση: Ποιοτικότερο ρόστερ αποτελούν οι φιλοξενούμενοι οι οποίοι θα επιδιώξουν να επιστρέψουν στις νίκες, στο πρωτάθλημα. Διαθέτουν μία πολύ ποιοτική επιθετική γραμμή, δεν αναμένεται να βρουν ιδιαίτερη αντίσταση απέναντι σε έναν αντίπαλο που παρουσιάζει «χτυπητά» προβλήματα στην άμυνα τον τελευταίο καιρό. Διπλό σε απόδοση 1.72.\nΓκουαντζού Ρ&Φ - Ντάλιαν Προ: Έμεινε αήττητη για δεύτερο συνεχόμενο ματς, παίρνοντας ισοπαλία με 3-3 απέναντι στην Γιανγκσού Σαϊντί, χάρις σε γκολ του Τζι και του Τσανγκ στο 88ο και 92ο λεπτό και ενώ η ομάδα βρισκόταν πίσω. Στα του FA Cup, πέρασε στην επόμενη φάση καθώς ήταν εύστοχη στην διαδικασία των πέναλτι απέναντι στην Σανγκάι Σένουα. Αποχώρησε με μεταγραφή για την PSV ο μέχρι πρότινος σταρ της ομάδας Ζαχαβί (φορ), εκτός ο αναπληρωματικός Τσούν (μέσος).\nΙσόπαλη με 1-1 αναδείχθηκε η Νταλιάν Προ, απέναντι στην Σανγκάι Σένουα. Αν και προηγήθηκε με τον Ροντόν, η ομάδα του Μπενίτεθ εμφάνισε στασιμότητα στο δεύτερο μέρος όπου και δέχθηκε την ισοφάριση. Στα του FA Cup, δέχθηκε αποκλεισμό με ήττα 4-0 από την Σαντόνγκ Λουνένγκ. ΕΚτός ο αναπληρωματικός Σαν (μέσος).\nΕκτίμηση: Βελτιωμένη εικόνα παρουσιάζουν οι δύο ομάδες τον τελευταίο καιρό ακόμα και χωρίς να παίρνουν νίκες. Έχουν βρει την λύση για να σκοράρουν με τα αμυντικά ωστόσο να παραμένουν. «Μονόδρομος» τα γκολ και το Over 1.5 ημίχρονο σε απόδοση 2.15.\n10:30 Γκουανγκτζού Εβεργκράντε - Χέναν Γιανιέ: 1 & Over 2.5 (1.70) / Stoiximan\n13:00 Σανγκάι Σένουα - Γιανγκσού Σαϊντί: 2 (1.72) / Stoiximan\n15:00 Γκουαντζού Ρ&Φ - Ντάλιαν Προ: Over 1.5 HT (2.15) / Stoiximan